
MATRIS  PIAE  MEMORIAE 


Hunc  lil^ellum  in  luccm  cmissuro,  dulci  mihi 
perfungendum  est  ofHcio. 

Tibi,  clarissime  Hartman,  promotor  aestimatissime, 
gratias  ago  quam  maximas  pro  omnibus  bencficiis , 
quibus  Tibi  me  devinctum  scio. 

Quamquam  Tuis  lectionibus  ut  auditor  adessem 
mihi  non  contigit,  tamen  et  doctrina  et  benevolentia 
Tua  mihi  praesto  fuisti. 

Noli  credere  me  unquam  Tuorum  erga  me  meri- 
torum  immemorem  fore. 

Tibi  quoque,  clarissime  VAN  Leelwen,  cuius  docta 
institutione  frui  mihi  contigit ,  summas  gratias  ago 
et  habeo. 


PEAEFATIO. 


Petronii  saturas  qui  obiter  tantummodo  inspexit 
facile  fieri  potest  ut  rem  sibi  esse  credat  cum  laciniis 
disiectis,  quae  nullo  inter  se  cohaereant  vinculo. 
Atque  in  hanc  sententiam  vulgo  de  iis  scribunt  qui 
literarum  Latinarum  historiam  tradunt.  Quae  res,  me 
quidem  iudice,  haud  leviter  nocuit  scriptori  nostro, 
vel  potius  prohibuit  quominus  ei  quam  pUirimi  pro- 
dessent  philologi.  Mirandum  enim  non  est  eum,  qui 
iianc  sibi  de  reliquiis  Petronianis  informavit  opinionem , 
cum  raptim  eas  pervolvens  in  locum  incidat,  quem 
parum  intellegat ,  de  eo  vel  illustrando  vel  emendando 
iusto  citius  desperare.  At  mihi  qui  aliquoties  totum 
librum  perlegerim  et  cum  pulvisculo  excusserim  —  et 
fateor  me  mire  delectatura  esse  scriptore ,  ut  parum 
casto  ita  facetissimo  —  in  dies  certior  nata  est  sen- 
tentia  narrationes  mihi  praeberi  non  ita  misere  dila- 
niatas.  Concedo  saepe  rumpi  vinculum,  multasque 
patere  rimas;  sed  longe  pluribus  locis  nullo  negotio 
ipsi  novum  aliquod  vincuhim  annectere  possumus 
rimasque,    quae    plerumque    non    ita   magnae    sunt. 


explerc:  verba  enim,  quae  lacunain  cxcipiunt,  fcre 
semper  luce  clarius  nos  edoccnt  quid  cxciderit. 
Bono  ergo  animo  iterum  itcrumque  ad  Petronium 
recurrens  et  in  locis  dubiis  suspcctisve  subsistens  hic 
illic  invenicbam  aliquid  quod  non  plane  mihi  indignum 
viderctur  quod  prudcntiorum  doctiorumque  iudicio 
permitterem.  Modo  vitium  aliquod  observare  mihi 
vidcbar  quod  Buccheleri ,  summi  viri,  felix  acumen 
fugisset,  quodque  leni  me  medicina  curare  posse 
arbitrabar,  modo  locum  a  Buechelero  aliisque  tenta- 
tum  novo  rcmedio  a  me  invento  sanandum  putabam , 
modo  aliud  aliquid  rcperiebam  quod  in  medio  pro- 
ponere  cupercm.  Has  meas  observatiunculas  saepe 
diligenterque  pensitatas  nunc  hoc  libello  Petronii 
amantibus  offero.  Atqnc  quo  melius  appareat  qnid 
ilhid  sit  quod  dicebam  non  tam  miseram  esse  illarum 
saturarum  conditionem  pracsentem  quam  saepe  mnltis 
videatur,  priorcm  earum  partcm  mcis  quodammodo 
renarro  vcrbis,  ibi  semper  subsistens  immoransque 
ubi  emcndatricem  requirere  manum  viderentur  verba 
tradita.  kSponte  quivis  intellcget  me  nullum  attigisse 
verbum  quod  ferri  non  posse  non  ipsii  me  doceret 
narraiio.  Scriptoris  cnim  qualis  Pctronius  est  ser- 
monem  ipsum  vcl  grammaiicam  ad  certam  ahquam 
redigere  velle  normam  temerarium  videtur. 


ANIMADVERSIONES  PETBONIANAE. 


Nnper  mihi  Petroniiim  maxima  cum  volnptate 
perlegenti  coraphires  difficultates  obortae  sunt,  quae 
haud  indignae  mihi  visae  sunt,  quas  in  medium  pro- 
ferrem  idque  magis  ut  iudicio  virorum  doctorum 
subiciantur  quam  quod  mihi  videar  eas  solvere  posse. 
Quaedam  earum  profecto  eae  sunt,  de  quibus  tollen- 
dis  in  perpetuum  desperandum  est,  ahae  vero,  mea 
quidem  sententia,  communi  consilio  persolvi  posse 
videntur.  Sed  ut  rite  ac  iuste  illas  quaestiones  per- 
pendamus ,  totum  argumentum  libri  nostri  dihgenter 
consideremus  ac  recenseamus,  secuti  textum  quem 
constituit  Buechelerus.  Prima  verba,  quae  legimus 
in  ea  parte  operis  quae  nobis  servata  est,  sunt  verba 
Encolpii ,  qui  primas  partes  agit  in  opere  nostro  et 
nobis  narrat  casus  et  aerumnas,  quibus  in  itinere 
suo  vel  potius  erroribus  suis  perfunctus  est.  In  medium 
sermonem  eius  incidimus  quo  invehitur  in  rationem 
(lua  ipsius  aetate  pueri  educentur.  Graviter  incusat 
rlietores,  qui  „furiis  inquietati"  pueros  alia  omnia 
doceant   praeter    ea   quae   in   usu   habeantur.  Deinde 


ita  pergit  ,,nondiim  iuNonos  dcclainationibns  contino- 
bantnr,  cum  kSophocles  aut  Euripides  invenerunt 
verba  quibus  deberent  loqui,  nondum  umbraticus 
doctor  ingenium  deleverat,  cum  Pindarus  novemque 
lyrici  Homericis  versibus  canere  timuerunt  et  ne 
poetas  [quidemj  ad  testimonium  citem  e.  q.  s.  Ita 
edidit  Buechelerus ,  voce  „quidem"  uncis  inclusa.  Sed 
quo  modo  tieri  potest,  ut  Encolpius  Sophocle  Euri- 
pide  Pindaro  novemque  lyricis  testibus  adhibitis, 
dicat  „ne  poetas  ad  testimonium  citeni"?  Pro  „quidem" 
exstant  aliae  lectiones:  „solum''  quod  exhibet  Sam- 
bucus  et  „tantuni"  quod  alius  dat.  (^uae  cum  ita 
sint,  pro  isto  „(|uidem"  uncis  incluso  „tantum"  aut 
„solum"  in  textum  recipiendum  esse  videtur.  Lubenter 
concedo  iioc  loco  „quidem''  non  esse  ferendum. 

Huic  orationi  invectivae  Agamemno  rhetor  re- 
spondet,  quod  initium  capitis  tertii  nos  docet.  Ita 
enim  legitur  „non  est  passus  Agamemnon  me  diutius 
declamare  in  porticu  e.  q.  s.  Verba  eius  sunt  pru- 
dentia  et  plena  sanae  mentis  et  mirum  in  modum 
congrunnt  cum  oratione,  quam  Tacitus  Messallam 
habentem  hngit  in  clarissimo  opere  quod  inscribitur 
Dialogus  de  oratoribus  cf,  c.  28 — 35.  Rhetorum  patro- 
cinium  suscipit,  qui,  ut  exhibent  codices  „nimirum 
in  his  exercitationibus  peccant."  Quae  verba  in  con- 
textu  ferenda  non  sunt,  nisi  concessiva  vis  eis 
tribuitur,     ita     ut    coniunctio    adversativa    sequatur. 


Quainobrem  pro  coniunctione  „nani",  quod  est  pri- 
mum  verbum  proximae  periodi ,  legendum  censeo 
„sed",  quo  verbo  restituto  omnia  recte  procedunt. 

Sed  haec  levioris  momenti  sunt,  maior  est  molestia 
quae  in  proximis  verbis  occurit.  Ut  iam  supra  com- 
memoravimus,  Agamemno  postquam  declamationem 
suam  in  schola  ad  finem  perduxit,  Encolpio,  in  porticu 
declamanti,  respondit  et  in  initio  capitis  sexti ,  ubi 
rhetor  „quod  sentit"  carmine  satis  abstruso  et  ob- 
scuro  exposuit,  auctor  noster  haec  dicit:  „dum  hunc 
diligentius  audio,  non  notavi  mihi  Ascylti  fugam  et 
dum  in  hoc  dictorum  aestu  in  hortis  incedo';  e.  q.  s. 
Nonne  haec  verba  eis,  quae  prius  leguntur,  repugnare 
videntur?  In  porticu  Encolpius  orationem  Phihppi- 
cam  in  rhetores  habuit ,  ibidem  Agamemno  ei  respon- 
det,  nusquam  enim  legimus,  eos  locum  mutare.  Dein- 
de  audimus  ingentem  scholasticorum  turbam  in  por- 
ticum  venire  et  Encolpium,  oblata  occasione  usum , 
multitudini  se  subducere.  Quomodo  haec  inter  se 
concinunt?  Aut  vitiiun  liic  latet,  quod  mihi  verisi- 
milius  videtur,  idque  eo  magis  quod  codex  Bernensis 
aliam  praebet  lectionem,  aut  iingere  debemus,  iuxta 
porticum  hortos  fuisse,  unde  Encolpius  verba  Aga- 
memnonis  audire  posset.  Si  locus  corruptus  est  et 
coniectura  sanandus,  fortasse  legendum  est  „et  dum 
hoc  dictorum  aestu  motus  concedo." 

Sed  ut  paulisper  redeamus  ad  carmen  illud  obscurum 

Agamcinnoiiis  quod  supra  dixi ,  noii  iiitellego  quae 
cansa  fuerit,  cur  Buechelerus  lectionem  traditam  in 
versu  septimo  huius  carminis  mutaret.  Legitur  in 
codicibus  „scena"  quod  intellegere  mihi  videor,  quod 
idem  aftirmare  non  possum  de  „scenam"  a  Bueehelero 
proposito. 

Encolpius  noster  Ascyltum  sodalem  suum,  qui  cum 
Gitone  fratre,  qui  dicitur,  Encolpii  aufugerat,  perse- 
qui  incipit,  sed  locorum  ignarus  errat  via  et  tandem, 
necessitate  comi^ulsus,  adit  aniculam  quandam  cum 
festiva  illa  interrogatione ,  quam  qui  legit,  risum 
tenere  non  potest:  „mater,  numquid  scis  ubi  ego 
habitem? 

A  muliere  in  fornicem  deducitur,  ubi  Ascyltum 
deprehendit,  a  patre  familiae  eodem  perductum. 
Ascyltus  Encolpio  casus  suos  enarrat  et  coniunctis 
viribus  insidias  sibi  paratas  effugiunt.  Tum  doraum 
se  recipiunt ,  quod  animo  hngendum  est ,  nam  propter 
lacunas  aliquot,  non  sane  magnas,  narratio  nos  deficit 
et  ineunte  capite  nono  tres  socios  domi  videmus. 
Gitona  enim  in  crepidine  semitae  stantem  reppererunt. 
'  Huc  usque  narratio  recte  procedit,  sed  antequam 
pergimus,  nonnulla  sunt  addenda.  In  capite  sexto 
mihi  non  placent  verba:  „nec  quod  stabuhim  esset 
sciebara."  Quid  enim?  Itinere  deerravit  Encolpius  et 
nescit,  ubi  deversoriura  suura  sit.  Quara  sententiara 
ex  verbis  citatis  ehcere  non  possuni.  In  proxirao  capite 


Ascyltu.s,  cundem  casum  expertus,  haec  dicit:  „nec 
invenirem,  quo  loco  stabulum  reliquissem."  Unde 
milii  in  mentem  venit  nostro  quoque  loco  supple- 
mentum  verbi  „loco"  desiderari  et  pro  „quod"  legen- 
dum  esse  „quo,"  quae  lectio  quodammodo  confirmari 
videtur  eo,  quod  narratio  amputata  pro  „quod"  praebet 
„quo." 

Notandum  hoc  quoque  est,  cum  omnibus  ceteris 
locis,  ubi  Graeca  urbs  signiiicatur,  „urbs"  vel  „oppi- 
dum"  usurpetur,  lioc  uno  loco  eam  indicari  voce  „civi- 
tatem."  Omnia  indicia  in  satiris  obvia ,  quae  eo  per- 
tinent,  ut  nobis  monstrare  possint,  in  qua  urbe 
Encolpius  cum  suis  versetur,  accuratissime  ac  deli- 
gentissime  collegit  v.  d.  J.  H.  Leopold  in  disputatione, 
non  satis  cognita,  quae  inscribitur  „Over  de- plaats 
van  handeling  der  cena  Trimalchionis."  Qua  disputa- 
tione  dilucide  ostendit,  ex  quattuor  urbibus,  quarum 
in  hac  re  ratio  possit  liaberi,  Neapolim  optimo  iure 
sibi  eum  vindicare  honorem. 

Sed  ad  rerum  ordinem  revertamur.  In  „conducto" 
trium  amicorum  nostrorum  communi  rixa  oritur  inter 
Encolpium  et  Asc3'ltum.  Giton  enim  queritur  Ascyl- 
tum  paulo  ante  in  conductum  ingressum  esse  et  vim 
sibi  intentasse.  Quando  hoc  lieri  potuit?  Neque  enim 
Encolpio  praesente  factum  est  et  Encolpius  atque  As- 
cvltus  una  ex  lupanari  aufugerunt.  Aut  igitur  eae 
insidiae   ante   miriiicum  in  fornice  occursum  statuen- 

dae  SLint  et  Encolpins,  praesagiens,  quid  illa  Ascylti 
fuga  cum  Gitone  vellet,  non  sine  causa  duos  fugitivos 
persecutus  est  aut  satis  arapla  est  lacuna ,  quara 
Buechelerus  statuit.  Etiam  verba,  quibus  Giton  in 
quercla  utitur,  nos  cogunt  paTumper  subsistere.  Quid 
enira  dicit?  „Tuus  iste  frater  seu  coraes"  e.  q.  s., 
Ascyltuni  significans. 

Quae  est  vis  verbi  q.  e.  „frater"?  Suntne  re  vera 
Encolpius  et  Ascyltus  isdera  parentibus  orti  an  in 
malam  partera  vox  accipienda  est,  ita  ut  inter  En- 
colpium  et  Ascyltura  eadera  antea  fuerit  consuetudo 
atque  nunc  inter  Encolpiura  atque  Gitona  est?  IUud 
non  est  verisiraile  propterea  quod  in  satiris  nulla 
alia  exstant  indicia  liuius  consanguinitatis,  hoc  ipsius 
A?cylti  verbis  subinde  sequentibus,  de  cuius  fide 
raininie  dubitandura  est,  confirmatur.  Dicit  enira 
„cuius  eadera  ratione  in  viridario  frater  f ui ,  qua 
nunc  in  deversorio  puer  est."  Statuendmn  ergo  est 
fratrem  hic  idem  valere  atque  puerum  Cataraitum. 
Quo  constituto  alia  oboritur  molestia.  Quid  enira  sibi 
volunt  illa  verba  addita  „seu  comes"?  Comes,  quod 
sciam,  numquara  in  obscenura  sensum  adhibetur  atque 
propterea  quod  „frater"  et  „comes"  coniunctione  „seu" 
coniunguntur,  eandera  fere  vini  habere  debent.  Prae- 
terea  nihil  est  ilhid  „seu  comes"  ahud  nisi  ieiunum  et 
insulsum  additamentum ,  omnino  ahenum  a  genere 
dicendi  Petroniano.  Quae  cum  ita  sint,  nihil  superest 

nisi  ut  cum  Wehlio  verba  illa  „seu  comes"  deleamus 
Quasi  tragice  ornatus  est  tinis  huius  digressionis , 
ubi  Ascyltus  clamoribus  Gitonis  his  verbis  respondet 
„si  Lucretia  es,  Tarquinium  invenisti."  Encolpius 
querimoniis  fratris  sui  permotus,  iracundia  effervescit 
et  virus  acerbitatis  suae  in  Ascyltum  effundit.  Neque 
ille  tacet  et  inter  se  maledictis  lacerant  Cavendum 
autem  est  ne  maledicta,  quibus  utuntur,  urgeamus. 
ISIostro  quoque  tempore  videmus  homines  iratos, 
praesertim  adulescentes  linguis  habenas  permittentes 
neque  curantes,  quid  dicant,  dummodo  aliquid  dicant, 
quo  adversariorum  animos  offendant  neque  est,  quod 
suspicemur,  aliam  Petronii  temporibus  hominum 
fuisse  naturam  atque  nunc  est.  Quapropter,  si  Encol- 
pius  et  Ascyltus ,  ut  sunt  ira  et  invidia  incensi ,  con- 
tumeliae  causa  inter  se  probra  ingerunt.  prudenter 
et  caute  eorum  verba  sunt  accipienda.  Velutsi  in 
illa  verborum  disceptatione  —  nam  lingua  quam 
manu  spectatiores  esse  videntur  —  Ascj^ltus  exclamat 
„gladiator  obscene'  non  licet  inde  efficere,  Encolpium 
reapse  giadiatoriam  artem  exercuisse. 

Quod  et  naturae  reruni  repugnat  et  aptissime 
refutatur  loco ,  qui  legitur  in  capite  centesimo  septimo 
decimo.  Verba,  quae  volo,  sunt  haec:  „tamquam 
legitimi  giadiatores  domino  corpora  animosque  addi- 
cimus."  Huc  accedit ,  quod  vocabulum  giadiatoris 
tam    vulgaris    et   trita   contumelia   est,   ut  inutile  sit 

exempla  buiiis  usii.s  proferre,  Non  sunt  igitur  gladia- 
tores.  Neque  sunt  servi ,  quod  dilucide  apparet  ex 
uno  et  altero  loco  satirarum ,  e.  g.  c.  107,  ubi  Eumol- 
pus  liberos  bomines,  iuvenes  ingenuos  eos  appellat. 
Si  ex  eis,  quae  praecedunt,  nobis  coniecturam  facere 
licet  de  conditione  eorum  hominum,  qui  in  opere 
nostro  suas  partes  agunt ,  beri  non  potest,  quin 
cogitemus  de  scholasticis ,  qui  ex  severa  disciplina 
scholae  cuiusdam  sese  expediverunt  et  vitam ,  quam 
nos  vocamus  „Bohemicam'''  vitae  legibus  schoiae 
astrictae ,  anteposuerunt. 

Quodsi  hoc  constat,  verba  in  aestu  irarum  edita, 
non  esse  urgenda,  tamen  aliquid  veri  in  eis  inesse 
solet,  quod,  ut  ita  dicam ,  ultro  apparet  et  idcirco 
facile  agnoscitur.  Encolpius  praeter  cetera  hoc  quoque 
Asc^dto  vitio  dat:  „subduxisti  te  a  praeceptoris  col- 
loquio".  Si  hoc  verum  est  —  neque  videtur  esse, 
cur  in  dubium  id  vocemus ,  quia  Ascyltus  criminationi 
respondens  non  infitiatur  rem  ipsam,  sed  famem  ex- 
cusationem  fugae  habet  —  eis  verbis  fulcitur  coniec- 
tura,  quam  supra  proposuimus  de  conditione  nostrorum 
liOminum.  Reliquum  responsum  Ascylti  non  est  magnae 
in  praeceptores  reverentiae  et  iinem  facit  hisce  verbis 
inexspectatis :  „Multo,  inquit,  me  turpior  es  tu 
hercule,  qui,  ut  foris  cenares,  poetam  laudasti.'" 
Quae  verba  tantum  litigantium  risum  concitant,  ut 
inter    se   reconcilientur   et  „ad  reliqua"  secedant.  Ita 

onim  legitur  in  codicibus.  Quae  sint  ista  reliqua,  nos 
latet.  Exstat  enim  lacuna  quae  facit,  ut  in  clubio 
simus.  Fortasse  tantummodo  cogitare  debemus  de 
cena  a  Gitone  parata,  quam  rixa  interpellavit. 

Attamen  reconciliatio  non  est  diuturna,  nam  Encol- 
pius,  ut  est  invidiae  plenus,  iniuriae  iramemor  fieri 
non  potest  et  omnibus  rebus  circumspectis  comites 
constituunt  optimum  esse  bona  sua  ita  inter  se  dividere 
ut  suum  uterque  obtineat  et  suam  utrumque  sequi  viam. 
Una  tamen  res  obstat ,  quominus  statim  inter  se  valere 
iubeant;  nam  tamquam  scholastici  „hodie"  ad  cenam 
promiserunt  ideoque  discessionem  in  proximum  diem 
differendam  esse  xA.scyltus  censet.  Quae  est  cena  illa? 
Estne  cena  Trimalchionis,  quae  describitur  in  capp. 
26 — 79  operis  nostri?  Sic  plerique  volunt.  Sed  non 
est  verisimile,  nam  ex  eis  quae  sequuntur,  colligere 
debemus  diem,  de  quo  nunc  agimus,  multis  ahis 
negotiis  et  casibus  consumi.  „Deficiente  die"  —  sunt 
verba  ineuntis  capitis  duodecimi  —  in  forum  descen- 
dunt  et,  in  cubiculum  suum  regressi,  per  totam 
noctem  obnoxii  sunt  blanditiis ,  quibus  Quartilla  maga 
eiusque  comites  eos  persequuntur.  Praeterea  in  capite 
26  legimus:  „venerat  iam  tertius  dies,"  quae  verba 
optime  concinunt  cum  ratione  rerum ,  si  ponimus, 
cenam  Trimalchionis  aham  esse  atque  eam,  quam 
Ascyltus  hoc  loco  indicat. 

Quod    ad    Gitona   attinet,  Asc3'ltus  non  cunctatur, 

quin  eum  comiti  suo  concedat,  ultro  enim  profitetur, 
se  cras  cum  habitationc  alium  fratrem  sibi  prospec- 
turum.  Ut  iam  supra  commemoravimus ,  Ascyltus 
discessionem  in  posterum  diem  dilatam  mavult,  Encol- 
pius  contra  divisionem  quam  celerrime  confectam 
vult.  Etenim  „tardum  est,"  inquit,  differe  quod 
placet."  Quae  verba,  si  quid  video ,  ita  sunt  acci- 
pienda,  ut  „tardum  est"  idem  valeat  atque  „tardi 
est."  Deinde  haec  verba  sequuntur:  „hanctampraeci- 
pitem  divisionem  libido  faciebat"  e.  q.  s.  Mihi  quidem 
non  est  perspicuum ,  quamobrem  cum  Buechelero  hn- 
gamus  liic  lacunam  extare,  nam  ratio  sententiarum 
optime  procedit.  Verba  laudata  examplihcant  et 
ilkistrant  tantummodo  praecedentia  et  Encolpius  eis 
significare  videtur,  suum  in  Gitonem  amorem  unam 
esse  causam  quamobrem  quantocius  se  ab  Ascylto 
seiungere  velit.  Ea  A'is  mihi  inesse  videtur  in  Imper- 
fecto  „faciebat."  Divisionem  re  vera  esse  factam.  ex 
proximis  verbis  apparet,  quamquam  res  non  ipsis 
verbis  est  indicata.  Lacuna  igitur  hic  adest  (post 
verba  „rationem  reducerem")  sed  non  raagna. 

Encolpius  Gitonem  retinet  et  postquam  quacunque 
de  causa  per  totam  urbem  ambulavit ,  in  celhdam 
redit,  ubi  nova  condicione  fruitur.  Sed  ecce  de  im- 
proviso  adest  Ascyltus ,  qui ,  ut  apparet,  intellexit 
se  in  divisione  communium  fortunarum  minorem  par- 
tem  tulisse. 

Fortissima  manii  cellulae  claustra  discutit  et  En- 
colpium  et  Gitonem  in  manifesto  scelere  deprehendit. 
Cum  risu  et  plausu  Encolpio  haec  verba  iniungit 
„quid  agebas,  frater  sanctissime,  qui  diverti  con- 
tubernium  facis?"  Quae  ultima  verba  equidem  non 
intellego.  Sunt  verba  a  Buechelero  coniecta  et  sub- 
stituta  in  locum  verborum  traditorum  „quid  .i.  ver- 
ticontubernium."  Unus  et  alter  vir  doctus  huic  loco 
corrupto  mederi  conatus  est  et  variae  lectiones  ex- 
cogitatae  sunt.  Si  mihi  licet  numero  coniecturarum 
unam  addere,  hanc  lectionem  proponere  velim  „Quid 
interdictum  contubernium  facis?"  Quae  verba  in  hunc 
sensum  accipienda  sunt:  „Qui  tibi  venit  in  mentem, 
ut  una  vivas  cum  CTitone  eo  modo ,  quo  tibi  non 
Hcet?"  Ascyltus  iniuriam  acceptam  non  continet  sed 
a  verbis  ad  vim  convertitur  et  amicum  falsum  ver- 
berat.  Niliilo  minus  pax  inter  eos  reconcihatur  sed 
quomodo  hoc  iiat  et  quibus  condicionibus,  nobis  non 
traditur  sed  re  vera  pacem  componi  ex  eis,  quae 
post  lacunam  sequuntur,  efficere  possumus ,  ibi  enim 
amicos  una  in  forum  descendentes  videmus  „in  quo" 
—  sunt  verba  Petronii  —  „notavimus  frequentiam 
rerum  venahum ,  non  quidem  pretiosarum  sed  tamen 
quarum  fidem  male  ambulantem  obscuritas  temporis 
faciHime  tegeret."  Nimirum  unusquisque,  qui  hanc 
sententiam  leget,  exclamabit:  „Quid  est  fides  male 
ambulans?"  Neque  dubito,  quin  permulti  interroganti 


u 


non  responsuri  sint.  E^o  saltcm  non  habeo,  quod 
huic  quaestioni  respondeam.  Locum  intellegere  pos- 
sum,  si  pro  „male"  legimus  „malam"  et  pro  „ambu- 
lantem"  scribitur  „ambulanti". 

Ita  nt  auctor  noster  dicat ,  res  in  foro  venales  esse 
eas,  quarum  originem  suspectam  obscuritas  temporis 
oculis  praetereuntium  subtraheret  aut  —  et  haec 
interpretatio  mihi  potior  videtur  —  quarum  vitia 
obscuritas  temporis  praetereuntibus  tegeret. 

Quo  consilio  amici  nostri  in  forum  descendunt? 
Ut  pallium  „latrocinio  raptum"  vendant,  de  quo  furto 
iam  antea  facto  satirae  nihil  amplius  tradunt.  Cum 
in  angulo  quodam  vestem,  cuius  splendor  emptores 
alliceret,  explicuissent ,  accessit  rusticus  quidam,  in 
humero  tunicam  detritam  et  obsoletam  gerens,  itidem 
venalem.  Is  pallium  diligentius  considerare  coepit. 
„Invicem  Ascyltus  —  ita  enim  narratio  progreditur  — 
iniecit  contemplationem  super  umeros  rustici  emptoris 
ac  subito  exanimatus  conticuit."  Sed  Ascyltus  non 
modo  nullam  vocem  edidit,  sed  ne  muttivit  quidem. 
Quid  igitur  sibi  vult  illud  „conticuit"?  Equidem  non 
iritellego  neque  dubito  quin  aha  vox  in  hoc  verbo 
lateat.  Ascyltum  metu  exanimatum  esse,  cum  tuni- 
cam,  in  cuius  sutura  argentum,  item  „latrocinio 
raptum"  amici  abdiderant,  in  manibus  huius  rustici 
videt ,  ex  ipsa  rei  natura  sequitur,  verum  homo  tacens 
non    conticescit.    Veram    ac    genuinam    lectionem    in 

loco  coiTiipto  restitucre  semper  perdifticile  est,  equi- 
dem  vero  non  du))ito  (juin  Petronius  scripserit  „con- 
stitit".  Si  hoc  verbum  in  contextum  recipimus,  omnia 
recte  procedunt.  Ipse  quoque  Encolpius  paulo  com- 
motior  est,  quod  subito  tunicam  aspicit,  cuius  recu- 
perandae  spem  iam  omnino  abiecerat  sed  Ascjdtus 
brevi  tempore  se  recipit  et  continuo  secum  deliberat, 
(|Uomodo  fortunam  oblatam  in  suum  usum  conferat. 
Id  ut  efficiat,  ad  rusticum  „tamquam  emptor"  accedit 
ac  diligentius  laciniam  investigat.  Postquam  aureos 
nummos  in  sutura  intactos  deprehendit,  gaudio  elatus 
hisum  fortunae  miratus,  tacitus  fortunae  fihum  se 
praedicat.  Encolpio  seducto  insusurrat,  quid  invenerit. 
Sed  quibus  verbis  de  his  rebus  docemur?  „Ascyltus" 
—  sunt  verba  Petronii  —  „post  quam  depositum  esse 
inviolatum  vidit  et  personam  vendentis  contemptam, 
seduxit  me"  e.  q.  s.  Ingenue  fateor  liaec  verba  vitio 
carere  et  tamen  dubito  sintne  verba  ipsius  scriptoris. 
Nam  unicuique  qui  primimi  legerit  admirationem 
motura  sunt.  Quis  enim  non  iudicabit,  posteriorem 
partem  sententiae  omnino  esse  languidam  ?  Et  si 
Ascyltus  re  vera  existimat,  ahcuius  esse  momenti , 
quod  persona  vendentis  i.  e.  rusticus  est  homo,  cui 
facilliine  verba  dari  possint,  cur  in  eis  verbis,  quibus 
Encolpium  alloquitur,  eius  rei  nullam  mentionem 
facit?  Unde  igitur  iha  quaestio:  ,,Quid  ergo  facimus, 
aut    quo    iure   rem   nostram  vindicamus?"  Quae  cum 

ita  sint,  noseio  an  ver))a  Petronii  haec  fuerint: 
„persona  vendentis  eontempta.'"  Qnae  verba  ita  acei- 
pienda  censeo,  ut  vox  qnae  est  „persona"  idem  sig- 
nificet  atqne  „partes"  et  „contemnere"  idem  valeat 
quod  „reicere"  sive  „omittere".  Ascyltus  igitur  quem 
cura  pecuniae  in  sutura  conditae  occupat,  desistit 
pro  venditore  agere.  Si  hanc  argumentationem  pro 
vera  accipimus,  ante  „personam"  delenda  est  coniunctio 
„et",  quae  per  dittographiam  ex  praecedenti  .,vidit" 
originem  trahere  potuit. 

Encolpius  censet  lite  esse  agendum ,  Ascyltus  vero 
iudicia  timens  mavult  tunicam  praesenti  pecunia  emere 
sed  sociorum  „sacculus  plenus  est  aranearum."  Quod 
nohis  his  verbis  narratur:  „sed  praeter  unum  dupon- 
dium ,  quo  cicer  lupinosque  destinaveramus  mercari , 
nihil  ad  inanum  erat.  itaque  ne  interim  praeda  dis- 
cederet,  vel  minoris  pallium  addicere  placuit  et 
pretium  maioris  compendii  leviorem  facere  iacturam" 
e.  q.  s.  In  quibus  verbis  insunt  quaedam  digna  de 
quibus  fusius  disputetur.  Primum  de  ordine  verborum. 
Libri  vocab\ilum  „itaque"  post  „discederet"  collocarunt 
neque  video  quare  illa  vox  non  suum  retinere  possit 
locum,  dummodo  sententias  recte  distinguamus.  Hoc 
modo  enim  verba  iungere  veHni :  „sed  praeter  unum 
dupondium,  quo  cicer  lupinosque  destinaveramus 
mercari,  nihil  ad  manum  erat,  ne  interim  praeda 
discederet.   Itaque  vel   minoris"  e.  q.  s.  Quivis  enim, 

hanc  sententiam  legens  sentiet  in  vocibns  „nihil  ad 
manum  erat"  inesse  vim  impediendi,  quae  faciat,  ut 
recte  subiungantur  „ne  interim  praeda  discederet." 
Deinde  in  eis,  quae  sequuntur,  mihi  displicet,  quod 
cum  verbo  „placuit"  iunguntur  primum  Infinitivus 
„addicere,"  ita  ut  Ascyltus  et  Encolpius  locum  obti- 
neant  eius  partis  sententiae,  quae  vulgo  „subiectum" 
appellatur,  et  deinde  subiecto  mutato  Acc.  cum  Inf: 
„pretium  maioris  compendii  leviorem  facere  iacturam." 
Accedit  quod  pro  „et"  libri  exhibent  „ut"  et  pro 
„facere"  „faceret."  Quapropter  non  video ,  quare 
traditam  lectionem  „ut  pretium  maioris  compendii 
leviorem  faceret  iacturam"  improbemus,  eo  magis, 
quod  meo  iudiclo  bonum  praebet  sensum.  Etenim  duo 
latrones  statuunt  pallium  minore  pretio  vendere 
sperantes  fore  ut  damnum  ita  acceptum  reficiant 
tunica  parvo  pretio  recuperata. 

Sed  ecce  mulier,  quae  cum  rustico  steterat ,  agnos- 
cit  pallium  sibi  surreptum  et  vindicat  et  „magna 
vociferatione  latrones  [tenere]  clamavit."  Lectio,  quam 
proposuit  Buechelerus,  nullam  habet  offensionem, 
verum  tamen  mihi  non  est  persuasum,  necesse  esse 
vocem  „tenere"  uncis  includi.  Immo  illud  verbum 
servatum  etiam  magis  perspicuum  facere  videtur, 
quid  femina  velit.  Quando  aliquis  clamat  „fures"? 
Nimirum  eo  ipso  tempore,  cum  furtum  iit  ideoque 
maxime    cavendum    est,    ne   coniciamus    „tenete,"  in 

quam  coniecturam  facile  quis  incidat.  Aut  tradita 
lectio  servanda  est  aut  quod  mihi  minus  probatur 
pro  „tenere"  legendum  est  „teneo."  Utroque  modo 
mulier  dicit ,  se  latrones  detectos  manibus  tenere.  Tum 
demum  veram  habemus  sententiam ,  quae  desideratur 
neque  ea  re  commoveor,  quod  inlinitivus  „tenere" 
caret  pronomine  se,''  cuius  neglegentiae  copia  exem- 
plorum  afferri  potest.  Si  quem  forte  illa  res  offendat , 
inserat  post  latrones  „se"  et  „in  tutost  omnis  res." 

Verba  quae  iam  sequunter  fere  nihil  offerunt,  de 
(|uo  disputari  possit.  Narratio  placide  progreditur. 
Ascyltum  et  Encolpium  contra  videmus  tunicam  vin- 
dicantes,  quae  res  circumstantibus,  imprimis  cocio- 
nibus,  qui  lucri  avidi  undique  concurrerant ,  risum 
movet.  Peropportune  Ascylto  in  mentem  venit  con- 
troversiam  cum  bona  gratia  componi  posse.  Censet 
suum  utrisque  reddi,  quae  pactio  satis  placet  rustico 
et  muHeri,  at  minus  advocatis  „qui  volebant  pallium 
lucri  facere."  Ea  omnia  sunt  perspicua,  sed  una  est 
res,  haud  sane  magni  momenti ,  quam  hic  comme- 
morare  velim.  Tn  quarta  editione  Buecheleri  legimus, 
„advocati  tamen  iam  poenae  nocturni,"  cum  in  tertia 
legatur,  „advocati  tamen  iam  paene  nocturni",  quae 
sunt  verba  librorum.  Hoc  tantummodo  de  illo  loco 
dicere  volo ,  mihi  hanc  lectionem  multo  potiorem 
videri  quam  illam.  Altera  difficultas  nobis  oritur  in 
paragraplio    proxima,   i.  e.    paragrapho   tertia  capitis 

quinti  decimi,  ubi  legimns  hace  verba :  „res  quae  vide- 
rentur  in  controversiam  esse.'"  Quid  obstat,  quin 
„controversiam"  commutemus  in  „controversia"?Probe 
scio ,  hunc  unum  esse  locum  Petronianum ,  ubi  haec 
verba  reperiantur  et  ea  de  causa  perdifficile  esse 
diiudicare ,  utram  lectionem  genus  dicendi  Petroniannm 
desideret  neque  ignoro  apud  scriptores  Latinos  eius 
aetatis  multa  alia  eiusmodi  occurrere,  sed  „contro- 
versia"  mihi  multo  magis  placet  quam  „controver- 
siam".  Sed  ut  omittamus  hanc  parvi  momenti  rem, 
persequamur  cetera. 

Quem  exitum  habet  querela  mota?  Eum  quem 
amici  nostri  speraverimt.  „Tndignatus  enim  rusticus, 
quod  nos  centonem  exhibendum  postularemus,  misit 
in  faciem  Ascylti  tunicam  et  liberatos  querella  iussit 
pallium  deponere".  Hic  haereo  in  voce,  quae  est 
„liberatos."  Itane  est?  Ascyltus  et  Encolpius  suntne 
re  vera  a  rustico  querella  liberati ,  cum  tunica  in 
Ascylti  faciem  missa  est?  Non  credo,  immo  se 
ipsum  querella  liberavit,  nam  Encolpius  et  Ascyltus 
nihil  minus  obnoxii  sunt  crimini  pallii  surrepti. 
Quapropter  restituendum  esse  videtur  „liberatus". 

Hisce  feliciter  peractis  socii  praecipites  domum  se 
recipiunt  et  praeclusis  foribus  rident  calliditatem  ad- 
versariorum.  Cena  Gitonis  manu  parata  vires  recrea- 
bant,  cum  subito  ostium  „non  satis  audaci  strepitu" 
pulsatum    est,    sive     ut    ipsius   Petronii   verbis    utar 

„ostium  non  satis  audaci  strepitu  oxsouuit  impulsum". 
Sitne  haec  lectio  vera  subdubito ,  nam ,  quod  strepi- 
tus,  quo  ostium  pulsatur,  non  satis  audax  dicitur,  id 
quod  hic  idem  fere  valet  atque  „timidus",  non  bene 
concinit  cum  pallore ,  quem  in  genis  amicorum  nostro- 
rum  cenantium  efficit.  Etenim  subsequuntur  haec  verba 
„cum  et  ipsi  ergo  pallidi  rogaremus"  e.  q.  s.  Qua- 
propter  Buechelerum  rem  acu  tetigisse  arbitror,  cum 
diceret  pro  „non"  fortasse  legendum  esse  „nostrum'\ 
Unus  mihi  restat  scrupuhis  in  eis  verbis  quae  pro- 
xime  laudavi.  Quomodo  sunt  accipienda  ea  verba, 
qua  sunt  „et  ipsi"  ?  Si  quid  video,  nobis  indicio  sunt,  ante 
hanc  sententiam  excidisse  nonnulla  vocabula,  quorum 
summa  haec  esset:  „Giton  timore  perterritus  expalluit." 
Nam  praeter  nostros  tres  homines  nemo,  quod  sciamus, 
in  convivio  aderat  et  in  promptu  manifestumque  est, 
Ascyltum  et  Encolpium  indicari  eis  verbis,  de  quibus 
agimus.  Verum  utut  haec  res  se  habet,  non  temere 
convivas  expalluisse  docent  ea  verba,  qiiae  sequuntur, 
nam  „sera  sua  sponte  delapsa  cecidit  rechisaeque 
subito  fores  admiserunt  intrantem."'  Hic  artem  magi- 
cafti  intervenire  neminem  fugit.  Quis  autem  est  magus 
ille,  cui  potestas  data  est  non  sohim  lunam  de  caelo 
deducendi,  sed  etiam  ianuam  reserandi ,  cum  ipse 
foris  esset?  „Muher '  —  ita  enim  legimus  —  „autem 
erat  operto  capite .  illa  scihcet  quae  paulo  ante  cum 
rustico    steterat."    Quae    verba  mire  consentiunt  cum 

eis  quae  legmitur  in  capite  decimo  quarto  „mulier 
operto  capite,  quae  cum  rustico  steterat."  Sed  ea 
consensione  quamvis  mira  omissa,  quivis  tamen,  qui 
hunc  locum  perlegerit,  hanc  quaestionem  sibi  ponet, 
qui  Encolpius  statim  agnoscere  possit  muherem, 
cuius  caput  opertum  est?  Equidem  non  intellego.  An 
est  mera  Encolpii  suspicio,  nata  ex  praesagiente 
conscientia  mah  facinoris?  Credere  non  possum  et 
ea  de  causa  aut  verba  „illa  scilicet  quae  paulo  ante 
cum  rustico  steterat"  Tacobsio  auctore  eicienda  sunt, 
aut  „operto"  mutandum  in  „aperto".  Illud  mihi  potius 
videtur. 

Postquam  mulier  quis  esset  amicos  nostros  attonitos 
edocuit  eosque  certiores  fecit  se  praemissam  esse  ut 
indicaret  dominam  suam  Quartillam  venisse  eos 
adeundi  cognoscendique  causa,  ipsa  Quartilla,  mulier 
sacris  Priapi  dedita,  intrat  „una  comitata  virgine, 
sedensque  super  torum  meum  diu  flevit."  Pro  „sedens" 
malim  „sidens",  quia  haec  vox  magis  est  accommodata 
ad  sententiam  huius  loci.  Non  ignoro,  nusquam  alibi 
apud  scriptorem  nostrum  hoc  verbum  inveniri ,  contra 
verbum  „sedendi"  compluribus  locis  occurrere.  Sed 
illos  locos  recensentes  videmus,  verbum  sedendi 
nusquam  non  nisi  suo  proprio  et  vero  sensu  usurpari, 
cum  hic  sine  dubio  notio  verbi  „considendi"  requiratur. 
Accedit  quod  apud  auctorem,  qui  in  tot  rebus  scriptori 
nostro   exemplo  fuit,  quem  potissimum  imitatur  et  a 

quo  magnum  riumcrum  verlDorum  mutuatus  est,  Vcr- 
gilium  volo ,  uno  et  altero  loco  hoc  vcrbum  legitur. 
His  rationibus  adductus  equidem  non  vereor  viros 
doctos  rogare  ut  secum  deliberent,  utrum  tradita 
lectio  sit  potior  an  ea,  quam  proposui. 

Trosviri  nostri  aeri  argento  auro  furando  rapiundo 
taciti  eventum  huius  insolitae  salutationis  opperiuntur. 
Quartilla  lacrimis  suis  indulget.  Deinde  narratio  in 
hunc  modum  progreditur  „ac  ne  tunc  quidem  non 
ullum  adiecimus  verbum,  sed  attoniti  exspectavimus 
lacrimas  ad  ostentationem  doloris  paratas".  Quae 
sententia,  nisi  omnia  me  fallunt,  non  concinit  cum 
eis,  quae  antecedunt.  Quartilla  in  lacrimas  effunditur 
et  taciti  arbitri  exspectant  lacrimas.  Haec  inter  se 
conciliare  nequeo.  Si  hoc  loco  scriptum  esset  „expec- 
tavimus  lacrimarum  Hnem  ad  ostentationem  doloris 
paratarum,"  omnia  recte  procederent.  Neque  tamen 
ad  tantam  vim  confugiam  propterea  quod  multo 
lenius  exstat  remedium ,  quo  liic  locus  sanari  possit. 
Tantummodo  cum  Sambuco  pro  „exspectavimus" 
legamus  „spectavimus",  cui  lectioni  neminem  non 
assensurum  mihi  quidem  persuasum  est. 

Vi  lacrimarum  profusa  Quartilla  tandem  ad  se  redit 
et  verbis  gravissimis  increpat  fures  pallii.  Eo  enim 
spectare  verba  illa,  „quaenam  est  haec  audacia  aut 
ubi  fabulas  etiam  antecessura  latrocinia  didicistis" 
vel  potius  posteriorem  partem  huius  sententiae  ad  f  urtum 

pallii  referendain  esse  pro  certo  habeo.  Hoc  modo  igi- 
tur  ordinem  rerum  iingere  de)3ere  videmur,  Ascyltum 
et  Encolpium  consociatis  viribus  aut  alterutrum  ex 
eis  occasione  oblata  in  sacellum  quoddam  Priapi 
irrepsisse  et  inde  pallium  furatos  esse.  Verum  etiam 
maius  scelus  fures  in  se  admiserunt  eo ,  quod ,  ut 
Quartilla  eos  docet  et  verbis  supra  laudatis ,  quaenam 
est  liaec  audacia"  iam  indicavit,  „aspexerunt,  quod  non 
licuit."  Sed  uno  impetu  eadem  impios  metu  liberat, 
cum  obiurgationi  suae  —  quotus  quisque  enim  culpa 
vacat?  —  liaec  verba  mitia  addit:  „ac  ne  me  putetis 
ultionis  causa  huc  venisse,  aetate  magis  vestra  com- 
moveor  quam  iniuria  mea:  imprudentes  enim,  ut  adhuc 
puto,  admisistis  inexpiabile  scelus."  Ac  ne  scelesti 
putent ,  eam  delictum  in  maius  extollere ,  signa  affert, 
quibus  illustret,  iram  Dei  iam  manifestam  esse  factam. 
„Ipsa  quidem,"  inquit  „ilia  nocte  vexata  tam  peri- 
culoso  inhorrui  frigore,  ut  tertianae  etiam  impetum 
timeam."  Sententia  horum  verborum  non  satis  est 
perspicua.  „nia  ipsa  nox"  nimirum  est  ea,  qua 
pallium  interceptum  est  et  Asc^dtus  et  Encolpius 
sacrum  Priapi  violaverunt;  et  Quartillam  propter 
metum  irae  divinae  in  febrim  incidisse,  hoc  quo- 
que  intellegi  potest.  Sed  quid  sibi  vult  illud 
„timeam,"  cum  in  ea  parte  periodi,  quod  est  caput, 
legatur  „inhorrui.''  Sane  tieri  potest,  ut  nuncimpetum 
tertianae   timeat,  quod  colligat  ex  eo,  quod  illa  ipsa 

nocte  tam  periculoso  inliorruit  frigore.  Sed  nonnc 
hoc  enuntiandum  erat  ?  Nam  in  ipsis  verbis  haec  vis 
non  inest.  Aut  igitur  inter  „etiam"  et  „impetnm" 
inserendum  est  vocabulum  „nunc"  aut  pro  „timeam" 
restituendum  est  „timerem." 

Nondum  oratio  Quartillae  finem  habet,  nam  super- 
est  ut  adulescentes  moneat ,  ut  iram  deorum  aptis 
piaculis  placent.  Somnio  medicinam  petiit  et  „iussa 
sum,"  ita  pergit,  „vos  perquirere  atque  impetum 
morbi  monstrata  subtilitate  lenire."  Quam  subtih"s 
significatio  hic  voci  „subtihtate"  sit  tribuenda,  me 
fugit.  Paulisper  in  perpendendo  lioc  loco  cogitavi  de 
raro  illo  verbo  „subandi"  quod  cum  apud  ahos  scrip- 
tores  tum  apud  Horatium  invenitur  —  credo  enim 
hic  substantivum  desiderari ,  quod  eandem  habeat 
vim  atque  verbum  illud  et  apud  Plinium  occurrit 
substantivum  quod  est  „subatio."  Scriptor  ille  quidem 
utitur  eo  verbo  ad  signiiicandam  pruriginem  suillam 
sed  etiam  de  hominibus  dici  potest.  Fortasse  igitur 
in  voce  „subtiHtate"  latet  „subatione"  sive  aHud  ver- 
bum  eiusdem  fere  sententiae,  nam  eius  notionis  vocabu- 
lum  hoc  loco  requiri,  persuasum  habeo.  Si  enim  hanc 
coniecturam  in  contextum  recipimus,  Quartilla  haec 
dicit:  „Ideo  medicinam  somnio  petii  et  deus  mihi 
imperavit,  ut  vos  perquirerem  atque  impetum  morbi 
lenirem ,  cum  vos  edocerem ,  quanta  prurigo  mea  esset." 

De   remedio    morbi    secura,    Quartilla  Asc.yltum  et 

p]ncolpiuni  orat  atque  obsecrat  iie  evulgent,  quod  in 
sacello  Priapi  viderunt.  Quod  illi  libenter  pollicentnr, 
profitentes  se  in  omnibus  rebus  Quartillae  morem  esse 
gesturos.  Illa  gaudio  exsultat,  quod  auctor  noster  — 
leguntur  verbo  sub  finem  capitis  duodevicesimi  — 
hoc  modo  describit :  „complosis  deinde  manibus  in 
tantum  repente  risum  effusa  est,  ut  timeremus  idem 
ex  altera  parte  et  ancilla  fecit,  quae  prior  venerat, 
idem  virguncula,  quae  una  intraverat.  omnia  mimico 
risu  exsonuerant,  cum  interim  nos,  quae  tam  repen- 
tina  esset  mutatio  animorum  facta,  ignoraremus  ac 
modo  nosmet  ipsos  modo  mulieres  intueremur."  Con- 
sulto  totum  hunc  locum  exscripsi,  ut  unusquisque 
statim  mihi  assentiretur  perhibenti  mire  languidam, 
immo  absurdam  esse  vocem  „gz<«e".  Magnopere  miror 
neminem ,  quod  cognoverim ,  in  ea  offensum  esse  neque 
tamen  sana  esse  potest.  Quomodo  enim  fieri  potest, 
ut  Encolpius,  postquam  multis  verbis  „mutationem 
animorum"  nobis  enarravit,  uno  spiritu  ita  pergat 
„cum  interim  nos,  quae  tam  repentina  esset  mutatio 
animorum  facta."  Nec  quicquam  proficimus  ad  rem 
probe  intellegendum ,  cum  ponimus  „quae"  hic  idem 
valere  atque  „qualis".  Parva  opus  est  mutatione,  te  una 
litterula  inserta  locus  niea  quidem  sententia  sanari 
potest.  Legendum  censeo  „quare  tam  repentina  esset 
mutatio  animorum  facta".  Mutationem  animorum 
factam   esse  sciunt,  quare  illa  facta  sit,  ignorant. 

Siibsequitiir  lacuna,  deinde  incidimus  in  mediam 
orationem  Quartillae.  „Ideo",  inquit ,  „vetui  hodie  in 
hoc  deversorio  quemquam  mortalium  admitti."  Quorum 
verborum  sententia  haud  obscura  erit,  si  pro  „dever- 
sorio"  restituetur  „deversorium".  Et  causam  vetandi 
uno  tenore  addit:  „ut  remedium  tertianae  sine  ulla 
interpellatione  a  vobis  acciperem".  Tam  misera  con- 
dicione  proposita  varie  adfectat  pudicorum  adules- 
centium  animos.  Asc^-ltus  paulisper  obstupuit ,  Encol- 
pius  autem  frigidior  hieme  Gallica  factus  nulhim 
potuit  verbum  emittere.  Animum  tamen  non  despondet 
et  hac  re  confirmatur  quod  probe  sentit,  quantum 
ipse  cum  administris  suis  corporum  viribus  praestet 
tribus  muhercuhs  inhrmissimis.  Deinde  cogitationum 
eius  ordo  sic  progreditur:  „et  praecincti  certe  altius 
eramus.  immo  ego  sic  iam  paria  composueram,  ut  si 
depugnandum  foret,  ipse  cum  Quartilla  consisterem, 
Asc3'ltus  cum  ancilki,  Giton  cum  virgine".  Quae  verba 
optime  illustrant  belH  gerendi  rationem  ab  amico 
nostro  descriptam.  Sed  offendit  me  adverbium  „innno", 
quod  hic  caret  cognita  sua  vi  negativa  et  perspi- 
cuitas  sententiae  adiuvetur,  ni  fallor,  si  pro  ^immo" 
scribamus  „animo"  et  pro  „ego"  —  quod  tamen  mihi 
non  necessarium  esse  videtur  —  „ergo".  Etenim 
lectione  proposita  in  contextum  recepta  tollitur 
difficultas,  quam  praebet  vox  „immo"  et  sententia 
huius  loci  magis  fit  perspicua. 

Duo  capita,  quae  iam  seqiiuntur,  vicesimum  et 
unum  et  vicesimum  volo,  sunt  illa  lacunosa  quidem, 
sed  tamen  reliquiae,  quae  ad  nos  pervenerunt,  vitiis 
manifestis  carent.  Nihil  aliud  eis  continetur  nisi  ordine 
narrata  descriptio  Bacchanalium  ad  placandum  Pria- 
pum  celebratorum.  Sed  attenuant  invenum  vigilatae 
corpora  noctes  et  ne  amici  quidem  nostri ,  quamvis 
exercitati  in  talibus  rebus ,  impune  pervigilium ,  ut 
ait  Quartilla,  Priapi  genio  debitum,  illi  Deo  solvunt. 
Verba  enim,  a  quil^us  caput  alterum  et  visesimum 
initium  facit,  nos  docent  et  Ascyltum  et  Encolpium 
vigiliis  esse  confectos,  Verba  ipsius  scriptoris  sunt 
„cum  Ascyltus  gravatus  tot  malis  in  somnum  labe- 
retur,  illa  quae  iniuria  depulsa  fuerat  ancilla  totam 
faciem  eius  fuligine  longa  perfricuit  et  non  sentientis 
labra  umerosque  sopitionibus  pinxit.'"  Inutile  est, 
credo ,  nos  rogare  quid  sibi  velint  verba  illa  „quae 
iniuria  depulsa  fuerat  ancilla",  nam  sine  dubio  refe- 
renda  sunt  ad  res  gestas  quarum  memoria  nobis  inte- 
riit  et  ideo  difiicile  est  diiudicare,  utrum  sana  sint 
necne.  Sed  aliae  questiones  illis  vocibus  moventur, 
Quid  est  fuligo  longa?  Non  satis  intellego,  Num  idem 
valet  atque  „longae  linecC  fuligineae?  Verum ,  si  ita 
est,  quaenam  est  causa,  cur  Petronius  singulari 
numero  usus  sit?  Deinde  valde  (kibito ,  liceatne  vocem 
„fuligo"  in  eum  sensum  accipere,  ut  idem  valeat  ac 
„linea    fuliginea".    Nusquam  alibi,  quantum  cognovi. 

habet  eam  vim.  Quae  eum  ita  sint,  ista  vox  milii 
damnanda  esse  videtur  et  coniectura  lungermanni  in 
contextum  recipienda,  qui  pro  „longa"  restitutum  vult 
„larga'\  Quae  vox  omnes  molestias  tollit.  Relintjuitur 
ut  paucis  verbis  disputemus  de  verbo  „sopitionibus". 
Viri  docti  alii  aliarum  coniecturarum  auctores 
sunt,  sed  nulla  earum  mihi  omnino  placet.  Ego 
ratione  habita  fuliginis  largae,  qua  ancilla  utitur, 
malim  „titionibus"  vel  potius ,  quod  ea  lectio  nimis 
recedit  a  litteris  traditis  „sopiti  titionibus"  ita  ut 
„sopiti"  quadammodo  explicet  vocabula,  quae  prae- 
cedunt  „non  sentientis".  Quod  attinet  ad  ipsam  vocem 
„sopiti",  saepius  apud  auctorem  nostrum ,  Vergilii 
imitatorem ,  occurrit. 

Encolpius  ipse  quoque  tot  malis  fatigatus  est  et 
—  ita  pergit  nos  docere  de  casibus  suis  —  „minimum 
veluti  gustum  hauseram  somni ;  ideni  et  tota  intra 
forisque  familia  fecerat"  e.  q.  s.  Continuo  suspicio 
nobis,  illa  verba  legentibus,  movetur.  Quomodo  En- 
colpius,  praecipue  ut  est  sommo  vinoque  gravis, 
animadvertere  potest,  familiam  foris  dormitarc?  Satis 
superque  oculorum  aciei  ei  attribuimus ,  cum  putamus, 
eum  intra  parietes  cubiculi  omnia,  quae  aguntur, 
cernere  posse,  Quae  opinio  apte  comprobatur  eis 
verbis,  quae  sequuntur.  Etenim  legimus  „atque  alii 
circa  pedes  discumbentium  sparsi  iacebant ,  alii  parie- 
tibus     appliciti,    quidam    in    ipso    limine    coniunctis 

manebant  capitibns.'"  Ea  verba  niliil  alind  snnt  nisi 
explicatio  copiosior  eorum,  quae  supra  laudavi  atque 
ex  eis  luce  clarius  apparet,  Encolpinm  tantummodo 
loqni  de  eis  rebus,  quae  intra  cubiculum  accidunt 
neque  in  templo  capiendo  limen  triclinii  egredi.  Qua- 
propter  mihi  delenda  esse  videtur  coniunctio  „que" 
ita  ut  legamus  „idem  et  tota  intra  foris  familia 
fecerat"  Origo  vitii  sine  dubio  debetur  frequenti  usui 
verborum  „intra  forisque." 

Ceterum  in  verbis,  quae  ad  confirmandam  senten- 
tiam  meam  snpra  laudavi ,  pro  „manebant"  „marce- 
bant"  legendum  esse  cum  Tornaesiana,  mihi  quidem 
persnasnm  est  necine  mnltis  verbis  opns  est  ad  hanc 
rem  illustrandam.  Encolpius  narrat  totam  familiam 
lassitudine  et  vigiliis  confectam  dormitare.  Alii  iace- 
bant  in  pavimento,  alii  parietibus  appliciti  erant, 
quidam  in  ipso  limine  coninnctis  capitibus  non  mane- 
bant,  seb  dormiebant  sive  marcebant.  Dum  quidquid 
hominum  intra  parietes  est,  somno  est  deditum,  duo 
Syri  fnraces  intrant  triclinium,  occasione  oblata  in 
maximam  spem  adducti  se  aliquid  intercipere  posse. 
Sed  quia  rem  male  gerunt,  illa  spe  deiecti  sunt. 
Omnes  dormientes  expergiscuntur,  fures  intellegentes 
se  deprehensos  esse,  dolo  utuntur  et  simulant  se 
dormire  sed  quid  illis  factum  sit  aut  quo  supplicio 
affecti  sint ,  memoriae  non  est  proditum.  Redintegratur 
convivium   et  variis  oblectamentis  convivarum  animi 

ad  hilaritatem  oxcitantur.  Excinpli  causa  commemoro 
cinaedum  „homincm  omnium  insulsissimum  et  plane 
illa  domo  dignum",  qui  postquam  carmen  satis  las- 
civum  pronuntiavit,  Ascyltum  et  Encolpium  alternis 
blanditiis  vexat.  Postremo  Psyche  ancilla  in  prae- 
clarum  incidit  consilium ,  quod  Quartillae  dominae  in 
aurem  insusurrat.  Atque  illa,  quam  propositum  mire 
delectat,  statim  rem  confici  iubet.  „Ita,  ita,"  inquit 
„bene  admonuisti  cur  non,  quia  bellissima  occasio 
est,  devirginatur  Pann^xhis  nostra?"  Et  neglectis 
precibus  Encolpii  nuptiae  Gitonis  et  Pannycliidis 
parantur.  Encolpius  enim  —  sed  ipsum  narrantem 
faciamus :  „nec  Gitona ,  verecundissimum  puerum , 
sufficere  huic  petulantiae  affirmavi,  nec  puellam  eius 
aetatis  esse,  ut  muliebris  patientiae  legem  posset  acci- 
pere.'"  Quartilla  longe  ab  eius  sententia  discrepat  atque 
—  ut  cum  Ovidio  loquamur  „neque  enim  flammis  habet 
aptius  ulla  Talibus  ingenium"  —  argumento  utitur 
ex  ipsius  vita  sumpto.  Hoc  enim  responsum  virtutis 
verae  custos  rigidusque  satelles  fert :  ita  minor  est 
ista  quam  ego  fui ,  cum  primum  virum  passa  sura  ? 
lunonem  meam  iratam  habeam,  vsi  unquam  me  memi- 
nerim  virginem  fuisse  nam  et  infans  cum  paribus 
inclinata  sum"  e.  q.  s.  Responsum  quo  apertius  fingi 
ne  voto  quidem  potest.  Tantummodo  haereo  in  iUis 
vocibus  „cum  paribus  inchnata  sum."  Quid  haec 
verba   significare  debeant,  nemo  non  intellegit.  Dicit 

enim  Priapi  sacerdos  se  iam  inde  a  pueritia  cum 
aequalibus  voluptate  usam  esse  amatoria.  Sed  quibus 
verbis  hoc  dicit?  Si  legeretur  „cum  paribus  in  lectu- 
lum  inclinata  sum"  vel  tale  quid ,  non  esset  quod 
fusius  de  ea  re  disputaremus;  sed  ubi  ipsa  vox  incli- 
nandi  eam  habet  vim?  Equidem  ignoro  neque  ullum 
locum  reperire  potui.  Verum  si  eiciamus  praepositionem 
„cum"  et  in  locum  eius  substituamus  „iam''  oritur 
sententia ,  quae  multo  facilius  intellegi  potest.  Ita 
vox  ^inclinata"  in  eundem  sensum  accipienda  erit 
atque  „propensa"  et  „paribus''  erit  Dativus  casus, 
coniungendus  cum  voce,  quae  est  „inclinata". 

Encolpius  nihil  habet,  quod  huic  argumentationi 
opponat  et  —  ut  contendere  durum  cum  victore  —  a 
pertinacia  desistit  et  consurgit  ad  officium  nuptiale. 
Ab  oranibus  partibus  nuptiae,  quae  iam  apparantur, 
veras  nuptias  imitantur.  Sed  ipsius  auctoris  verba 
videamus,  quae  leguntur  in  initio  capitis  vicesimi 
sexti.  Sunt  autem :  „iam  Psyche  puellae  caput  invol- 
verat  flammeo,  iam  embasicoetas  praeferebat  facem, 
iam  ebriae  mulieres  longum  agmen  plaudentes  fecerant 
thalamumque  incesta  exornaverant  veste"  e.  q.  s.  In 
quibus  verbis  nullum  quidem  vitium  deprehenditur , 
sed  tamen  dubito,  sitne  sana  vox,  quae  est  „incesta." 
Primum  non  satis  intellego,  quid  sit  „incesta  vestis." 
Unusquisque  enim  mihi  concedet  in  illis  vocibus  desi- 
d(M-ari  vulgatam  notionem  verbi  „incesti,"  sed  deinde. 

qnid  opus  est,  etiamsi  iingimus  huic  vei'b()  iure  eam 
vim  tribui  posse  quam  habet  verbum,  obscenus,"  in 
domo,  in  qua  nihil  quicquam  est  quin  incestum  sit, 
disertis  verbis  addere,  vestem,  qua  thalamum  exor- 
nant,  incestam  esse?  Credat  ludaeus  Apella,  equidem 
mihi  persuadere  non  possum ,  hoc  vocabulum  esse 
verum  neque  dubito ,  quin  in  lioc  vocabulo  lateat 
participium ,  quod  est  „ingesta."  Cubiculum  nuptiale 
exornari  veste  et  ad  eam  rem  vestem  in  thalamum 
ingeri  ex  ipsa  spectaculi  natura  sequitur,  sed  non 
video ,  quamobrem  necesse  sit ,  eam  vestem  vocari 
incestam. 

Nuptiale  sacrum  conficitur  cum  magna  hilaritate 
spectantium  et  deinde  amici  nostri  ex  diuturno  labore 
quieti  se  dant,  quod  colligere  possumus  ex  miseris 
reliquiis  quas  fata  nobis  servaverunt.  Legimus  enim : 
„abiecti  in  lectis  sine  raetu  reliquam  exegimus  noc- 
tem."  Sed  quomodo  e  manibus  vexatorum  suorum 
elapsi  sint,  discesserintne  ( um  bona  an  cum  mala 
gratia,  hae  sunt  quaestiones,  quibus  respondere  non 
possumus  et  ne  verbo  quidem  in  reliquis  fragmentis 
Quartillae  eiusque  comitum  mentio  fit. 

Casus  trium  circumscriptorum  nostrorum  perse- 
quentes  videmus  eos  interesse  in  convivio  lauto ,  ad 
quod  vocati  sunt  a  Trimalchione  sene.  Eam  partem 
operis  nostri ,  quae  vulgo  separatim  editur  et  inscribi- 
tur   „cena   Trimalchionis,"   in  quam  tbt  et  tam  docti 


viri    operam    suam    contulerunt,    ad    tempus   missam 
faciemus. 

Initio  capitis  undeoctogesimi  a  cena  domum  se 
recipiunt.  Cena  illa  quidem  nondum  ad  finem  erat 
perducta  sed  quodammodo  turbata,  cum  vigiles, 
propter  tumultum  ac  strepitum  cornicinum  in  exse- 
quiis  simulatis  Trimalcbionis  rati  in  aedibus  eius 
incendium  ortum  esse,  ianuam  effregissent  et  „cum 
aqua  securibusque  tumultuari  suo  iure  coepissent." 
Ea  opportunitate  usi  convivae  nostri  raptim  fugerant, 
ut  domum  se  conferrent.  Quod  tamen  apparet  facilius 
fuisse  dictu  quam  factu.  Nam  „neque  fax  ulla  in 
praesidio  erat,  quae  iter  aperiret  errantibus,  nec 
silentium  noctis  iam  mediae  promittebat  occurrentium 
lumen.  accedebat  huc  ebrietas  et  imprudentia  locorum 
etiam  interdiu  obfutura.  itaque  cum  hora  paene  tota 
per  omnes  scrupos  gastrarumque  eminentium  frag- 
menta  traxissemus  cruentos  pedes  tandem  expliciti 
acumine  Gitonis  sumus."  Totum  hunc  locum  accurate 
perlegentes,  admiratione  afficimur,  nostros  tres  homi- 
nes,  in  quibus  Gitona  ipsum,  alterum  Pollicillum  vel 
potius  atavum  Pollicilli  ,  horam  paene  totam  per  om- 
nes  urbis  angiportus  ac  plateas  errare  priusquam 
reminiscantur,  si  salvi  domum  pervenire  vehnt,  nihil 
aliud  sibi  opus  esse  facere  nisi  acumine  Gitonis  uti.  Sed 
hanc  memoriam  infirmam  ebrietati  concedamus  vel 
studio   fabulatoris   nostri   omnia  in  maius  celebrandi. 

lam  aiuliamns,  quid  puer  ingeniosus  oxcogitaverit. 
„Prndens  enim  [pridiej ,  cum  luce  etiam  clara  timeret 
errorem ,  omnes  pilas  columnasque  notaverat  creta , 
quae  lineamenta  evicerunt  spississimam  noctem  et 
notabili  candore  ostenderunt  errantibus  viam".  Magis 
mihi  arridet  lectio,  quam  praebet  Tornaesiana  quam 
quae  a  Buechelero  in  contextum  recepta  est.  Hic  enim 
vocem  ,,pridie"  uncis  inchisit,  cum  mea  saltem  opi- 
nione  maxime  requiratur  hoc  illudve  verbum ,  quo 
tempus  indicetur.  Etiam  dubito,  an  praestet  pro 
„pridie''  legere  „meridie'',  quod  hoc  vocabulum  etiam 
magis  quam  illud  convenit  eis  verbis,  quae  sequuntur 
„luce  etiam  clara".  Nihil  vereor  ne  quis  milii  obiciat 
voce  quae  est  „pridie''  accuratius  quam  ea  quae  est 
„meridie"  significari  quod  tempus  noster  voluerit, 
mediam  noctem  iam  praeterisse  neque  igitur  recte 
dici  posse,  Gitona  meridie  signa  sua  in  pihs  inscrip- 
sisse,  iiam  non  minus  quam  nostrates  Latinos  quoque 
puto  in  tali  re  tam  parvam  neglegentiam  in  se  ad- 
misisse. 

Ducibus  notis  creteis,  quibus  Giton  pilas  cohim- 
riasque  signaverat,  ebrii  hospites  ad  „stabulum"  per- 
veniunt,  ad  stabulum,  inquam,  nam  ianua  est  clausa 
neque  eam  aperire  possunt  nec  quisquam  domesti- 
corum  vigilat,  ut  deversores  tam  sero  se  recipientes 
intromittat.  Immo  „anus  enim  ipsa''  —  sunt  verba 
ipsius   scriptoris  —  „inter   deversitores   diutius  ingur- 

gitata  ne  ignem  qiiidem  admotiim  sensisset  et  forsi- 
tan  pernoctassemus  in  limine,  ni  tabellarius  Trimal- 
chionis  intervenisset  X  vehiculis  dives.  non  diu  ergo 
tumultuatus  stabuH  ianuam  effregit  et  nos  per  eandem 
intro  admisit".  Quantae  ineptiae!  Media  nocte  exsistit 
tamquam  aliquis  „deus  ex  machina"  tabellarius  qui- 
dam  Trimalchionis  neque  is  unus  multorum,  sed  decem 
vehiculis  dives.  Est  profecto  novum  genus  censum 
cuiuspiam  deferendi.  Sed  relictis  iocis  seria  tractemus ! 
In  „cena  Trimalchionis"  multi  quidem  famuli  ac 
ministri  —  neque  est  quod  miremur  —  commemo- 
rantur,  set  nusquam  tabellarius  invenitur.  Quod  su- 
spicionem  movet,  quamquam  facile  concedo  id  ipsum 
argumentum  non  esse  iustum.  Sed  quid  sibi  vult  tabella- 
rius  iste,  intempesta  nocte  per  urbem  ambulans?  Estne 
id  maxime  idoneum  tempus,  quo  Htteras  perferat? 

An  ambulat  animi  tantummodo  causa?  An  fpiAccv- 
d-Q0)7iiav  exercet?  An  a  Trimalchione  missus  est,  ut 
sequatur  fugientes  et  litteras  eis  tradat,  quibus  eos 
ad  cenam  revocet?  Nihil  quicquam  eius  modi  e  verbis 
scriptoris  apparet.  Immo ,  nihil  agit  aliud  nisi  ut 
tumultuatores  quam  celerrime  intromittat.  Et  quid 
attinet  in  hoc  contextu  orationis  commemorare, 
tabellarium  istum  esse  hominem  decem  vehiculis 
divitem?  Num  possunt  illa  decem  vehicula  „exsuhbus" 
nostris  quicquam  prodesse  ad  ianuam  effringendam? 
Si  salutis  auctor  ille  esset  vigil  aliquis,  accurrens  ad 

strepitum  ac  tiimultuni  ((uom  ehrii  liomines  faciunt 
cum  conantur  si  anum  crapulam  edormientem  exper- 
gefacere  possint  aut  ipse  dominus  deversorii  illa  sera 
noctis  hora  domum  rediens,  tota  res  multo  maiorem 
speciem  veritatis  prae  se  ferret.  Nunc  omnia  illa 
verba  „tabellarius  Trimalchionis  decem  veheculis 
dives"  suspicioni  sunt  obnoxia.  Quantopere  me  offen- 
dat  tabellarius,  mihi  videor  eis,  quae  supra  dixi , 
satis  demonstrasse.  Contextus  orationis  in  hac  parte 
operis  paulo  est  diffusior  neque  enim  satis  apparet, 
quo  modo  hoc  caput  cum  „cena"  cohaereat.  Vincula, 
quibus  cum  eis,  quae  praecedunt,  conectitur,  satis 
laxa  sunt.  Sane,  amici  nostri  a  cena  redeunt,  sed 
praeter  hoc  unum  nomen  Trimalchionis  nihil  nos 
admonet  eorum,  quae  praecedunt,  et  hoc  nomine 
deleto  omnia  vincula  rupta  sunt,  nam  de  quavis  alia 
cena  idem  dici  potest  quod  de  hac  narratur.  Et  si 
mihi  licet  dicere  quod  sentio ,  vox  illa  mihi  videtur 
inculcata  esse  ut  saltem  quodammodo  hoc  caput  cum 
„cena"  coniungeretur.  Eam  igitur  delendam  esse 
censeo.  Ceterum  mihi  videtur  in  voce  „tabellarius" 
latere  „tabernarius",  id  est  dominus  deversorii.  Quod 
attinet  ad  reliqua  verba  „decem  vehiculis  dives",  ea 
sana  esse  non  credo ,  sed  difficile  est  aliquid  certi  de 
eis  proponere.  Fortasse  auctor  noster  scripsit  „domum 
vehiculo  rediens.'''  Certe  si  haec  verba  hic  legerentur, 
me  quidem  non  offenderent. 

In  proximo  incidiiniis  in  poematium  eleganter  scrip- 
tum.  Sunt  versus  qui  dicuntur  liendecasyllabi  sive 
Phalaecii.  Dolendum  est  quod  ultimus  versus  mani- 
festo  laborat  vitio,  quod  facilius  detegi  quam  emen- 
dari  potest.  Sed  totum  poematium  exscribamus ,  quo 
facilius  rei  intellegentes  diiudicare  possint ,  utrum 
recte  dicam  necne. 

qualis  nox  fuit  illa,  di  deaeque, 
quam  mollis  torus,  haesimus  calentes 
et  transfudimus  hinc  et  hinc  labellis 
errantes  animas.  valete,  curae 
mortahs.  ego  sic  perire  coepi. 

Addo  etiam  verba  quae  proxima  leguntur  „sine 
causa  gratulor  mihi,"  nam  eorum  quoque  in  hac  re 
diiudicanda  ratio  habenda  est.  Etenim  ecquis  est  quin 
statim  videat,  haec  verba  et  ultimum  versum  cominus 
inter  se  pugnare?  Quomodo  fieri  potest,  ut  Encolpius 
sibi   gratuletur,   postquam   cecinit  se  coepisse  perire? 

Si  nobis  res  esset  cum  oratione  soluta,  emendatio 
satis  esset  levis,  nara  si  pro  „coepi"  substitueremus 
„cupio",  sententia  recte  procederet;  sed  supervacaneum 
est  me  monere,  metrum  huic  mutationi  obstare.  Non 
satis  mihi  constat,  quid  hoc  verbo  faciamus,  nam 
nuUum  verbum ,  quod  quidem  eandem  fere  notionem 
liabeat  atque  „cupio",  metro  convenit.  Quae  cum  ita 

sint,  obsequemur  proverbio ,  quod  impcrat,  u\  m 
dubiis  abstineamus,  sed  tamen  meum  esse  putavi 
scrupulum  meum  in  medium  proferre. 

Quid  est,  quod  facit,  ut  Encolpius  exclamet  se 
sine  causa  sibi  gratulari?  Ascyltus,  iuris  humani 
immemor,  amico  sopito  puerum  subduxerat  et  in 
suum  lectum  transtulerat.  IUe ,  tandem  experrectus, 
sentit  furtum  et  infiammatus  ira  secum  deliberat, 
quomodo  iniuriam  sibi  illatam  ulciscatur  et  primo 
eius  animum  subit  impetus  utrumque  dormientem 
occidendi ,  sed  deinde  —  in  medio  tutissimus  ibis  — 
ad  mitiora  confugit.  Gitona  verberibus  excitat,  As- 
C3'ltum  autem  torvo  vultu  in  Inmc  modum  alloquitur : 
„quoniam  fidem  scelere  violasti  et  communem  amici- 
tiam,  res  tuas  ocius  tolle  et  alium  locum,  quem 
polluas,  quaere."  Quae  verba  satis  ridicula  et  magis 
digna  quae  dicantur  a  censore  aliquo  quam  ab  homine 
nostro  leguntur  sub  iinem  capitis  undeoctogesimi. 
Ascyltus  conscientia  victus  nihil  omnino  recusat, 
quominus  amico  obsequatur.  „Sed  postquam''  —  sunt 
verba  Petronii  —  „optima  fide  partiti  manubias 
sumus,"  „age"  inquit  „nunc  et  puerum  dividamus". 
iocari  putabam  discedentem."  Postremum  liorum  ver- 
borum  laudatorum  mihi  inicit  scrupulum ,  nam  ex- 
spectabam  „discessurum".  Bueclielerum  quoque  haec 
vox  offendit,  annotat  enim :  „simplicius  haec  dicen- 
tem"  sed  persuadere  mihi  non  possum  eam  lectionem 

esse  veram ,  propterea  qiiod  nimis  simplex  mihi  videtur, 
etsi  concedo,  sententiam  recte  se  habere.  Paulisper 
cogitavi  de  voce  „dissecantem"  neque  habeo,  quod 
eam  coniecturam  reticeam ,  quia  mihi  videtur  recte 
concinere  cum  verbis  illis  „puerum  dividamus",  quibus 
hac  voce  respondetur.  Videant  alii  possintne  mihi 
assentiri ,  ergo  inutile  esse  arbitror  plura  addere  de 
significatione ,  quam  liabet  vocabulum  „dissecare"  et 
quae  lippis  ac  tonsoribus  nota  est. 

Sed  ut  revertamur  ad  controversiam  inter  amicos 
ortam.  Quem  habet  exitum  ?  Ascyltus,  sui  iuris  reti- 
nens,  alterum  ad  certamen  singulare  provocat.  At 
Encolpium  ipsum  narrantem  inducamus:  „at  ille  gla- 
dium  parricidali  manu  strinxit  et  „non  frueris",  inquit, 
„hac  praeda,  super  quam  solus  incumbis,  partem 
meam  necesse  est  vel  hoc  gladio  contemptus  abscidam." 
Duo  ultima  verba  debemus  Buechelero,  libri  exhibent 
„contentus  abscindam''.  Virum  clarissimum  rem  acu 
tetigisse  mihi  persuasum  est  nam  neque  locus  hic  est 
verbo  „contentus"  et  gladio  aliquid  non  abscinditur, 
sed  absciditur.  Libentissimo  animo  eius  auctoritatem 
sequor  sed  res  mihi  nondum  confecta  esse  videtur, 
nam  cetera  quoque  verba  liuius  sententiae  omni  macula 
esse  libera ,  persuadere  mihi  non  possum.  Quid  expec- 
tamus  Ascyltum  esse  dicturum ,  vel  potius  quid  ex 
rerum  ordine  sequitur  eum  dicturum  esse?  Exduabus 
rebus    elige  alteram ,  aut   cum  bona  gratia  mihi  par- 

tein  moam  concedas  oportet  aiit  contemptus  lioc  gladio 
eam  abscidam.  Si  igitur  mihi  liberum  esset  arbitrium, 
non  dubitarem  quin  post  „necesse  est"  insererem  vo- 
cabula  „mihi  concedas".  Ita  demum  sana  sententia 
oritur,  sed  ut  aiunt,  remedium  fortasse  peius  est 
quam  morbus.  Tn  hac  quoque  re  virorum  doctorum 
exspecto  quod  sit  iudicium. 

Item  Encolpius  ad  certamen  se  parat  et  iam  in  eo 
est,  ut  amici  vel  potius  inimici  de  vita  dimicent, 
cum  Giton  raptarum  Sabinarum  mulierum  exempli 
memor,  infestorum  certamini  intervenit  et  proclamat : 
„quod  si  utique  facinore  opus  est,  nudo  ecce  ingu- 
lum ,  convertite  huc  manus,  imprimite  mucrones.  ego 
mori  debeo ,  qui  amicitiae  sacramentum  delevi".  Hac 
vitae  devotione  ad  meliora  et  saniora  consilia  revo- 
cati  duo  adversarii  ferrum  inhibent  et  auctore  Ascylto 
ipsi  Gitoni  permittunt,  ut  eligat,  utrum  ipso- 
rum  sequatur.  Intellegitur ,  Encolpium  tam  libenter 
hanc  condicionem  accipere,  quia  confidit  se  facile 
aemulo  antepositum  iri.  Sed  ea  spes  miserum  frustrata 
est:  inspiciamus  modo  ipsius  verba,  quibus  ordinem 
affectuum  sic  exponit,  ut  rem  oculis  cernere  videa- 
mur  „Ego",  inquit,  „qui  vetustissimam  consuetudinem 
putabam  in  sanguinis  pignus  transisse,  nihil  timui , 
immo  condicionem  praecipiti  festinatione  rapui  com- 
misique  iudici  litem.  qui  ne  deliberavit  quidem,  ut 
videretur   cunctatus,    verum  statim  ab  extrema  parte 

verbi  consurrexit  et  fratrem  Ascyltum  elegit".  O 
fallacem  hominum  spem!  Quid  facit  homo  misellus, 
postquam  se  omni  spedestitutum  videt?  „Fulminatus," 
inquit,  „hac  pronuntiatione ,  sic  ut  eram,  sine  gladio 
in  lectulum  decidi ,  et  attulissem  mihi  damnatus  manus, 
si  non  inimici  victoriae  invidissem".  Quivis .  opinor, 
concedet,  me  recte  dicere  male  inter  se  concinere 
verba  „sic  ut  eram"  et  ea,  quae  sequuntur  „sine 
gladio".  Si  haec  verba  sana  sunt-quod  adduci  non 
possum ,  ut  credam  —  additamentum  est  satis  lan- 
guidum  —  ne  plura  dicam  —  nam  quid  est  novi 
hominem  sine  gladio  in  lectulum  incidere,  neque  recte 
conveniunt  cum  eis  verbis,  quae  in  proximo  sunt  „et 
attuhssera  mihi  damnatus  manus."  Verum  maxime 
me  offendit  haec  res,  quod  uno  spiritu  Encolpius 
dicit  se  in  lectum  decidisse,  sic  ut  esset,  id  est  „cum 
gladio''  et  „sine  gladio".  Haec  inter  se  conciliare 
nequeo.  Quae  cum  ita  sint,  puto  nobis  tres  vias  patere 
quibus  huic  loco  lucem  afferre  possimus.  Autdelenda 
sunt  verba  ista  „sine  gladio'\  quod  remedium  mihi 
non  probatur,  quia  violentius  est,  aut  „sine"  mutan- 
dum  est  in  „cum'\  (juae  mutatio  sanam  quidem  prae- 
bet  sententiam ,  sed  nihilo  minus  mihi  displicet  prop- 
terea  quod  mihi  non  convenire  videtur  cum  genere 
dicendi  Petroniano,  aut  pro  „sine"  restituendum  est 
„stricto'\  Hoc  remedium  mihi  maxime  arridet,  quod 
eo    adhibito    lepos   huius    loci  mihi  augeri   videtur  et 

ita  sententia  concinit  cum  stuclio  nostri  liominis,  quem 
vitae  taedet,  casus  suos  amplificandi. 

Ad  temporum  ordinem  redeo.  Ascyltus  victoria 
reportata  superbus  cum  praemio  suo  „stabulum"  relin- 
quit.  Encolpius  solus  in  loco  peregrino,  ut  ipsius 
verbis  utar,  remanet.  Postquam  duobus  distichis  nos 
admonuit,  quam  iustum  esset  proverbium,  quod  est: 
„Donec  eris  felix ,  multos  numerabis  amicos,  Tempora 
si  fuerint  nubila,  solus  eris,"  alterum  sequitur  poema- 
tium,  item  ex  duol)us  disticbis  constans.  Legimus 
enini : 

grex  agit  in  scaena  mimum:  pater  ille  vocatur, 

filius  hic,  nomen  divitis  ille  tenet. 
mox  ubi  ridendas  inclusit  pagina  partes, 

vera  redit  facies,  dum  simulata  perit. 

Hoc  carmen  vel  potius  huius  carminis  versus  pro- 
ximus  a  postremo  misere  deformatur  macula,  quam 
Buechelerus  in  editione  tertia  satirarum  delere  cona- 
tus  est,  cum  pro  „pagina"  coniecit  „machina"  et  si 
exemplis  comprobari  posset,  vocabulum  quod  est 
„machina"  eandem  vim  habere  posse  atque  „aulaeum," 
non  dubitarem  eius  auctoritatem  sequi.  In  quarta 
tamen  editione  omisit  suam  coniecturam ,  in  calce 
certe  paginae  nulla  reperitur.  Nescio  quae  causae 
virum    clarissimum    adduxerint    ut    opinionem    suam 

inularet,  sed  coniectura  eius  niagnam  specieni  veri- 
tatis  prae  se  fert  neqne  niihi  suppetit  quicquam , 
quod  ei  anteponendnm  videatur. 

Encolpius  solus  relictus  in  deversorio,  postquam 
lacrimis  indulsit,  sedem  mutare  constituit.  Vasa  col- 
ligit  et  maestus  „locum  secretum  litori  proximum''' 
conducit.  Ibi,  cum  per  triduum.parietibus  se  conti- 
neret,  abundavit  tempore  ut  in  absentes,  quos  antea 
amicos  habebat,  iram  effunderet  et  omnia  eorum 
scelera  ac  flagitia  in  memoriam  sibi  revocaret.  Quam- 
quam  laudandus  est  in  eo,  quod  sua  quoque  delicta 
animo  aperto  confitetur.  Non  eo  quidem  consilio  tam 
amans  ve'i  est,  ut  simplici  confessione  conscientiae 
morsus  leniat ,  sed  tamen ,  quamquam  id  tantummodo 
agit,  ut  ostendat  propter  audaciam,  quam  in  facinori- 
bus  praestitit,  meliore  fortuna  se  dignum  fuisse, 
libenter  ei  acceptum  referimus,  quod  in  ratione  con- 
licienda  suae  vitae  non  obliviscitur.  Dolendum  est, 
quod  in  tenebris  versamur,  quaerentes,  ad  quas  res 
maleficia  eius  pertineant.  Velut  cum  haec  dicit: 
„effugi  iudicium,  harenae  imposui ,  hospitem  occidi ," 
nequaquam  e  satiris  eruere  possumus,  quod  iudicium 
velit,  quem  hospitem  occiderit,  cum  vis  illorum  ver- 
borum ,  „harenae  imposui"  mihi  quidem  prorsus 
obscura  sit.  Verum  istam  obscuritatem  tribuamus 
miserae  condicioni  operis  nostri  et  pergamus.  Post- 
quam    fervidissima    oratione   nequitiam  Ascylti  nobis 

depiiixit  et  eam,  ut  aic  Cicero  de  M.  Aiitonio,  a 
piiero  inspexit,  defiectit  ad  Gitona,  quem  hisce  ver- 
bis  nobis  commendat;  „qnid  ille  alter?  qui  tanquam 
die  togae  virilis  stolam  sumpsit,  qui  ne  vir  esset,  a 
matre  persuasus  est,  qui  opus  muliebre  in  ergastulo 
fecit,  qui  postquam  conturbavit  et  libidinis  suae 
solum  vertit,  reliquit  veteris  amicitiae  nomen  et,  pro 
pudor,  tanquam  mulier  secutuleia  unius  noctis  tactu 
omnia  vendidit."  Duae  sunt  res  in  lioc  loco ,  ad  quas 
hominum  doctorum  oculos  conversos  velim.  Prior  est 
vox  „tanquam,"  a  Buechelero  uncis  inclusa,  altera 
vocabulum,  quod  est  „conturbavit."  Quod  attinet  ad 
illam  rem ,  ex  annotatione  Buecheleri  apparet,  ordi- 
nem  verborum  illorum  „alter  qui  tanquam  die"  in 
libris  perturbatum  esse,  quem  editor  in  integrum 
restituere  conatus  est. 

Opinor  eum  paulo  h)ngius  progredi  debuisse  et 
vocem  „tanquam"  quoque  non  suum  obtinere  locum, 
quam  vocem  inter  „qui"  et  „die"  positam,  non  feren- 
dam  esse  plane  concedo.  Sed  quid,  si  huic  quoque 
vocabulo  alium  assignemus  locum ,  ita  ut  ante  „sto- 
lam"  locum  obtineat?  Quod  si  fecerimus,  nemo  erit, 
credo,  quem  hoc  verbum  offendat.  Et  quamvis  milii 
displiceat  animos  legentium  a  proposito  avertere 
locis  hinc  et  illinc  sumptis,  facere  non  possum  quin 
hic  locum  Ciceronianum  proferani,  qui  legitur  in 
oratione  Phihppica  secunda.  Est  enim  locus ,  qui  tan- 

tiiiii  siinilitudinis  habet  ciim  ois  verbis,  de  quibns 
niuic  disserimus,  nt  dignns  sit,  qnem  accuratius 
inspiciamns.  In  paragrapho  qnadragesima  quarta 
luiins  orationis  Cicero  Antoninm  alloqnitnr  bis  ver- 
bis:  ,,Sumpsisti  virilem,  quam  statim  muliebrem 
togam  reddidisti.  Primo  vulgare  scortum;  certaflagitii 
merces  nec  ea  parva;  sed  cito  Cnrio  intervenit,  qui 
te  a  meretricio  quaestu  ab  duxit  et  tamquam  stolam 
dedisset,  in  matrimonio  stabili  et  certo  conlocavit."  Cre- 
do  inutile  fore ,  postquam  haec  verba  Ciceroniana  legen- 
tibus  in  memoriam  revocavi,  eos  dintius  demorari  ilhi- 
stranda  sententia,  in  quam  verba  disposita  quem  ad  mo- 
dum  meo  iudicio  disponenda  snnt,  accepta  velim.  Ad 
alteram  igitur  progrediamur  qnaestionem  Vocabulum 
„conturbavit'\  liic  nnde  sive  intransitive  positum,  idem 
fere  valet  atque  verbnm  decoqnendi  et  facile  concedo, 
tieri  posse,  ut  hoc  verbnm  sanum  sit.  Sed  cum  reputo, 
nostros  homines  in  flagitiis  suis  enumerandis  minirae 
saepe  facinora  ad  rem  pecuniariam  pertinentia  com- 
memorare,  quod  mains  est,  furta,  latrocinia  et  alia 
eiusmodi  in  virtutum  numero  habere,  levis  mihi  affer- 
tur  dubitatio,  an  praestet  iUi  voci  „conturbavit'' aliam 
substituere,  quae  quidem  non  novum  scelus  prioribus 
addat,  sed  quodammodo  vinculum  sit,  quo  „ergastu- 
lum"  in  eis,  quae  praecednnt  et  „solum  vertif'  in 
eis,  quae  sequnntnr,  inter  se  conectantur.  Volo  vocem, 
qnae  est  „commigravit'\  Non  sine  verecundia  qnadam 

lianc  coniectiiram  protuli ,  quod  satis  audax  mihi 
videtur,  verum  quoniam  id  unum  ago,  ut  contextui 
Petroniano  quam  maxime  prosim ,  spero  fore  ut  si 
erraverim ,  mihi  ignoscatnr. 

His  atque  talibus  animi  commoti  significationibus 
cum  magis  magisque  effervisset,  invidiae  plenus  con- 
silium  capit  non  prudens  id  quidem ,  sed  quod  intel- 
legere  possimus,  cum  solitudinem  eius  reputemus. 
Inspiciamus  modo  ipsum  librum  nostrum.  Verba, 
quae  volo ,  leguntur  sub  finem  capitis  octogesimi 
primi :  „iacent  nunc  amatores  obligati  noctibus  totis , 
et  forsitan  nmtuis  libidinibus  attriti  derident  solitu- 
dinem  meam  sed  non  impune  nam  aut  vir  ego  liberque 
non  sum ,  aut  noxio  sanguine  parentabo  iniuriae  meae. 
haec  locutus  gladio  latus  cingo ,  et  ne  infirmitas 
militiam  perderet ,  largioribus  cibis  excito  vires.  mox 
in  publicum  prosilio  furentisque  more  omnes  circumeo 
porticus.  sed  dum  attonito  vultu  efferatoque  nihil 
aliud  quam  caedem  et  sanguinem  cogito"  e.  q.  s. 
Prorsus  assentior  Buechelero  ad  vocem  „obligati" 
annotanti :  „potius  colligati",  sed  quod  vir  clarissimus 
'in  calce  paginae  ad  versum  duodetricesimum  ascribit : 
„exspectamus  efferatoque  incedo  ac  deinde  cogitans", 
hactenus  tantum  modo  cum  eo  facio  ut  inihi  videatur 
recte  iudicasse  hunc  locum  vitio  laborare  et  prudenter 
demonstrasse  quam  sententiam  hic  contextus  orati- 
onis     requirat     sed    de     remedio,    quo     haee     verba 

sananda  sunt,  clissentimns.  Mihi  enim  alio  eoqne 
clementiori  videtiir  utendiim  esse  remedio.  Sane 
({uod  editor  optime  meritus  de  auctore  nostro 
verba  a  se  proposita  in  contextum  non  recepit  mihi 
est  indicio  eum  ipsum  iudicasse  rem  nondum  a  se 
esse  expeditam. 

Quod  milii  plus  facit  animi,  ut  aperiam,  quod 
excogitavi,  Mihi  videtur  vitium  latere  in  voce,  quae 
est  efferatoque,  ex  cuius  vocis  posteriore  parte  con- 
iunctionem  „atque"  eliciendam  esse  mihi  persuasum 
est ,  cinn  priorem  partem  nihil  esse  nisi  reliquias  verbi 
q.  e.  „revertor"  putem,  ita  ut  totum  locum  sic  resti- 
tutum  velim  „sed  dum  attonito  vultu  revertor  atque 
nihil  aliud"  e.  q.  s.  Ver))a  ipsa  loquuntur  neque  longa 
oratione,  qua  ilustrentur,  indigent.  Hoc  tantum  ad- 
monere  vehm  ad  coniecturam  meam  probandam,  vocem 
,,revertendi"  meo  quidem  iudicio  optime  consentire  cum 
eis  verbis  quae  proxime  leguntur.  Quid  enim  dicit 
Encolpius?  In  publicura  prosilio  et  furentis  more  omnes 
porticus  circumeo.  Frustra!  Nusquam  reperio  eos, 
quos  ulcisci  statueram.  Sed  dum  attonito  vulturever- 
tor  atque  nihil  aliud  quam  caedem  et  sanguinem 
cogito,  obviam  milii  fit  miles  quidam.  Verum  iam 
satis ;  persequamur  narrationem.  Miles ,  in  quem  homo 
noster,  sanguinem  sitiens,  incidit  eum  arma  ponere 
iubet  postquam  cognovit  illum  falso  militem  se  pro- 
iiteri   et    miles   simulatus    sine   armis   in  deversorium 

suum  redit.  Hic  ordo  fabalae  misere  intermittitur, 
nam  poematium-satis  lepidum  quidem  et  eleganter 
scriptum ,  sed  alienum  a  ratione  sententiarum-quod 
sub  finem  capitis  alterius  et  octogesimi  legimus,  nihil 
affert  quod  nobis  usui  esse  possit  ad  ordinem  narrati- 
onis  perspiciendum.  Et  pauca  verba,  quae  in  extremo 
capite  leguntur  non  tantum  lucis  afferunt,  ut  aliquid 
certi  inde  colligamus. 

Tnitio  capitis  octogesimi  tertii  audimus,  Encolpium  — 
sclilicet  ut  animum  gravissimis  curis  onustum  remit- 
tat  —  in  pinacothecam  pervenire  „vario  genere  tabu- 
larum  mirabilem.'"  Ex  cogitationibus,  quas  tabulae 
conspectae  ei  suppeditant,  nobis  apparet,  eum  neque 
deliciarum  suarum  oblitum  esse  neque  odium  in  As- 
cyltum  evanuisse.  Dum  multa  secum  animo  volutat, 
intrat  alius  artium  hberahum  studiosus  cui  continget 
ut  magnas  in  opere  nostro  agat  partes  neque  eas 
ingratas.  Sed  nihil  efficacius  aestimo  ad  hominem 
nobis  commendandum  quam  ipsum  Petronium  narran- 
tem  inducere ,  qui  imaginem  eius  tah  oratione  expres- 
sit  ut  ocuhs  eum  cernere  nobis  videamur.  „Ecce 
'autem ,  ego  dum  cum  ventis  htigo ,  intravit  pinacothe- 
cam  senex  canus  (fortasse  calvus),  exercitati  vultus  et 
qui  videretur  nescio  quid  magnum  promittere ,  sed 
cultu  non  proinde  speciosus ,  ut  facile  appareret  eum 
ex  hac  nota  htteratum  esse,  quos  odisse  divites  solent. 
is  ergo  ad  latus  constitit  meum  „ego,"  inquit  „poeta 

sum  et  ut  spero ,  non  hnmillimi  spiritus ,  si  modo 
coronis  aliquid  credendum  est,  quas  etiam  ad  imme- 
ritos  deferre  gratia  solet,"  „quare  ergo"  inquis  „tam 
male  vestitus  es?"  propter  hoc  ipsum.  amor  ingenii 
neminem  unquam  divitera  fecit."  Deinde  ingenii 
specimen  nobis  dat,  unde  cognoscere  possumus  facul- 
tatem  eius  ex  tempore  optimos  versus  dicendi  haud 
parvam  fuisse.  Sunt  enim  versus  optimae  notae, 
quibus  conqueritur  iniquitatem  aetatis  suae,  quae 
debitum  ac  meritum  honorem  poetis  non  reddat. 
Verba  illus  carminis  tam  perspicua  sunt,  ut  nihil 
opus  sit  diutius  in  eis  commorari.  Tum  soluta  oratione 
eandem  tundit  incudem.  „Non"  inquit  „dubie  ita  est: 
si  quis  vitiorum  omnium  inimicus  rectum  iter  vitae 
coepit  insistere,  primum  propter  morum  differentiam 
odium  liabet,  quis  enim  potest  probare  diversa? 
deinde  qui  solas  extruere  divitias  curant,  nihil  volunt 
inter  liomines  mehus  credi ,  quam  quod  ipse  tenent. 
msectantur  itaque,  quacunque  ratione  possunt,  litte- 
rarum  amatores ,  ut  videantur  illi  quoque  infra  pecu- 
niam  positi."  Est  nimirum  res  minoris  momenti,  sed 
tamen  paucis  commemorare  volo  me  prorsus  assentiri 
Buechelero  ascribenti  ad  versum  undecimum:  „malo 
illae  et  positae"  et  mirari  quare  vir  clarissimus  eam 
emendationem  non  in  contextum  receperit.  Coarguit 
Eumolpus  perversam  vitae  instituendae  rationem 
corum ,    qui    nihil   in   vita  antiquius  existiment  quam 

divitias,  qni  omnia  consilia  atque  facta  ad  rem  facien- 
dam  referant  et  ob  eam  cansam  homines  „diversa 
sequentis"  oderint  odio  Vatiniano.  Neque  id  faciunt 
propter  homines  ipsos  sed  propterea  quod  eorum  vitae 
studium  discrepat  a  suo,  quo  nullum  melius  sibi  tin- 
gere  possunt.  Quid  igitur  spectant  in  litterarum  ama- 
toribus  insectandis?  Non  ut  illi  infra  pecuniam  positi 
videantur,  sed  litterae ^  quibus  Eumolpus  contra  nihil 
pluris  aestimat. 

Ad  reliqua  progredianuir.  lam  sequuntur  duo  frag- 
menta  satis  parva  neque  digna,  in  quibus  multum 
temporis  consumamus,  quoniam  eorum  sententia  nihil 
prodest  ad  contextuiu  orationis  melius  intellegendum. 
Capite  octogesimo  quinto  et  duobus  capitibus  quae 
proxima  sunt,  iterum  nobis  Eumolpus  dat  specimen 
ingenii  sui.  Narrat  enim  Encolpio,  quibus  artibus 
sibi  Pergami  versanti  contigerit  —  invia  virtuti 
nidla  est  via  —  ut  amorem  sibi  conciliaret 
formosi  cuiusdam  pueri  eiusque  iilii  hospitis  sui. 
Argumentum  huius  fabulae  non  potest  non  taedium 
nobis  afferre,  sed  admiramur  genus  narrandi  exer- 
citati  senis  nostri ,  (juo  vix  quicquam  perfectius  est. 
Verba  huius  fabulae  satis  integra  nobis  tradita  sunt. 
In  ea  duo  tantum  sunt  loci ,  in  quibus  haesi.  Alter 
ex  eis  Euecheleri  quoque  animum  offendit.  Locus 
quem  volo  legitur  versu  duodetricesimo  primi  capitis 
ex    eis    (juos    laudavi,    ubi   haec   verba   scripta  snnt: 


51 


„forte  cum  in  triclinio  iacoremus,  quia  dies  sollemnis 
ludum  artaverat  pigritiamque  recedendi  imposuerat 
liilaritas  longior"  e.  q.  s.  Editor  noster  in  calce 
paginae  ad  vocem  „artaverat"  haec  annotavit :  „immo 
adtulerat".  Quod  attinet  ad  sententiam  virum  claris- 
simum  rem  acu  tetigisse  arbitror  sed  equidem  ma!im 
„arcessiverat",  quia  haec  vox  mihi  melius  convenire 
videtur  generi  dicendi  Petroniano.  Vocem  „artaverat" 
non  ferendam  esse,  nisi  confugimus  ad  nimis  longe 
quaesitam  interpretationem  liuius  loci ,  inter  omnes 
constare  puto.  „Artare"  enim  hic  nihil  aliud  signi- 
iicare  potest  nisi  „minuere",  „angustiorem  reddere" 
neque  video ,  quomodo  illam  notionem  servare  pos- 
simus,  quin  signiticationi  vocis  „ludum"  vim  afferamus. 
Alter  locus,  qui  mihi  molestias  praebet ,  legitur  in 
capite  octogesimo  septimo.  Ibi  enim  —  est  versus 
duodequadragesimus  —  haec  sunt:  „itaque  excitavit 
me  sopitum  et  „numquid  vis?"  inquit.  et  non  plane 
iam  molestum  erat  munus.  utcunque  igitur  inter  an- 
helitus  sudoresque  tritus,  quod  voluerat,  accepit, 
rursusque  in  somm.um  decidi  gaudio  lassus."  Quae 
verba  omnia  mihi  quidem  perspicua  sunt  praeter 
haec  „et  non  plane  iam  molestum  erat  munus."  Mihi 
enim  haec  verba  adversis  frontibus  pugnare  videntur 
cum  eis  quae  sequuntur:  „utcumque  igitur  inter  an- 
lielitus  sudoresque  tritus,  {juod  voluerat  accepit"  et 
spero    fore,    ut   nemo,  qui  quidem  otiose  haec  verba 

legerit,  id  infitias  eat.  Unum  est  remediiim,  quod 
satis  in  promptu  est  neque  magna  opera  indiget.  Si 
enim  negationem  delemus,  oritur  sententia,  quam 
intellegere  certe  possimus.  Mihi  vero  hoc  remedium , 
quamvis  lene,  non  vehementer  placet,  immo  fortiore 
medicamento  hic  opus  esse  credo.  Quam  languide 
enim  dicta  sunt:  „et  plane  iam  molestum  erat  munus." 
Ipsum  vocabulum  illud  „iam"  mihi  est  indicio,  nega- 
tionem  servandam  esse.  Porro  credo  ista  verba,  de 
quibus  agimus,  non  esse  verba  Eumolpi  fabulatoris 
nostri,  sed  formosissimo  puero  assignanda  esse,  ita 
tamen  ut  inter  „et"  et  „non"  inseramus  „mihi".  Puer 
igitur,  si  opinio  mea  vera  est,  haec  dicit:  „numquid 
vis?  et  mihi  non  plane  iam  molestum  erat  munus  " 
Ita  demum  verba  illa  „utcunque  igitur"  e.  q.  s.  recte 
excipiunt  ea,  quae  praecedunt.  Tantum  abest  ut 
Encolpius  fabula  illa  Milesia  absterreatur  a  consuetu- 
dine  senis  modo  cogniti ,  ut  mire  ea  delectetur  et 
statim  eum,  qui  narravit,  ut  prudentiorem  de  variis 
rebus  consulere  instituat,  de  aetatibus  tabularum, 
de  quibusdam  argumentis  sibi  obscuris,  de  causis 
propter  quas  artes  liberales  evanuerint,  imprimis 
pictura.  Hesponsum  fert,  t[uod  cum  singularis  scien- 
tiae  tum  admira))ihs  acuminis  est,  Omnia  verba  Eu- 
molpi,  ad  ultimam  quaestionem  pertinentia,  huc  red- 
eunt,  auri  sacram  famem  esse  auctorem  illius  mah. 
„Noli    ergo    mirari"    —    sic  loquitur  sub  finem  huius 

capitis  duodenonagesimi  —  „si  pictnra  defecit,  cum 
omnibus  diis  hominibusque  formosior  videatur  massa 
auri,  quam  quic([uid  Apelles  Phidiasque,  Graeculi 
delirantes,  fecerunt."  Immo  „ut  Graeculi  delirantes'\ 
nam  omnino  alienum  est  ab  aestimatione  Eumolpi 
Apellem  Phidiamque  Graeculos  delirantes  vocare. 

„Sed''  —  ita  pergit  —  „video  te  totum  in  illa 
liaerere  tabuhi,  qua  Troiae  lialosin  ostendit  itaque 
conabor  opus  versibus  pandere."  Dictum  factum  ex 
tempore  pronuntiat  carnien  satis  magnum  —  constat 
enim  ex  sexaginta  quinque  trimetris  iambicis  —  in 
quo  componendo  ei  Aeneidos  librum  secundum  usque 
ob  oculos  versatum  esse  cum  ex  plurimis  aliis  indiciis 
tum  ex  versu  undecimo  apparet.  Is  enim  versus  ita 
scriptus  est:  „o  patria,  pulsas  mille  credidimus  rates." 
Quem  si  legimus,  non  Eumolpum  nobis  audire  vide- 
i]Hir,  sed  ipsum  Aeneam  Elisae  casum  Troiae  enar- 
rantem.  Ex  qua  enim  alia  re  repetenda  est  causa 
luiius  rei,  quod  poeta  hic  prima  persona  loquitur? 

In  hoc  carmine  legendo  pauca  me  offenderunt, 
([uae  in  medium  proferre  volo.  Primum  ab  onmibus 
partibus  mihi  convenit  cum  viro  clarissimo  Buechelero, 
in  vcrsu  septimo  pro  „aperitur''  conicienti  „paratur", 
idque  hac  adductus  ratione,  quod  „antrum"  i.  e.  alvus 
equi  Troiani  non  aperitur,  sed  paratur.  Posterior 
luiius  versus  pars  eandem  fere  liabet  vim  et  ex  ea 
dilucide   apparet,  quae  sententia  priori  tribuenda  sit. 

Deindc  versiis  dccimi  quarti  ultiinani  vocem  vix  csse 
sanam  credo.  Quid  cnini  dicit  poeta?  Tres  res  nos 
pellexerunt  ut  crederemus  bellum  esse  finitum,  pri- 
mum  titulus  in  equo  incisus,  deinde  Sinon,  tum 
mens  ,,semper  in  damnum  potens",  quod  milii  non 
satis  recte  dictum  esse  videtur.  Poetam  liic  cogitasse 
de  loco  illo  Vergiliano,  ([ui  in  secundo  libro  Aeneidos 
legitur  „si  mens  non  laeva  fuisset"  mihi  persuasum 
est.  Quae  cum  ita  sint.  pro  ,,potens"  malim  „ferens". 
Si  in  hac  re  auctoritatem  sequimur  maioris  partis 
librorum,  sunt  tantummodo  duae  res,  quae  Troianos 
perdiderint,  tituhis  in  equo  incisus  et  Sinon ,  compo- 
situs  ad  furta  et  mendaciuiu  in  damnum  potens. 
Facile  concedo  hanc  quoque  lectionem  probari  posse 
sed  prioi"  mihi  magis  placet. 

Hactenus  meas  ad  Petronium  obscrvationes  aliquo 
inter  se  connexi  vinculo ;  eo  vinculo  quod  ipsa  mihi 
fragmenta  praebebant.  Nunc,  ne  diutius  cpiam  opus 
est  legentes  teneam  ex  annotationibus  meis  ad  al- 
teram  saturarum  partem  paucas  quasdam  elegi  quae 
mihi  ceteris  graviores  certioresque  viderentur.  Atque 
lias  nullo  iunctas  vinculo  hic  proponam ;  ea  tantum- 
modo  praemonebo  quae  ad  verba,  in  quibus  quaestio 
versatur,  intellegenda  plane  sint  necessaria. 


A(l  cap.  XC  vers  4. 


Tbi  lcgimtur  haec  verba:  „timui  ego  ,  ne  me  poetam 
vocaret.'"  Eumolpus,  postquam  carmen  ad  Troiae 
halosin  pertinens  pronuntiavit ,  ab  iis,  qui  in  portici- 
l)us  spatiabantur  imbre  lapideo  obruitur.  Capite  operto 
in  fugani  se  dat  et  extra  templum  profugit.  Deinde 
sequuntur  verba  quae  attuli.  Quae  est  eorum  signifi- 
catio?  Buechelerus  ipse  quoque  in  hac  quaestione 
liaesisse  videtur,  nam  in  calce  paginae  ad  Imnc  vcr- 
sum  annotat  se  exspectavisse  „putarent"  pro  „vocaret.'" 
Facile  concedo  hanc  coniecturam  in  contextum  recep- 
tam  meliorem  praebere  sententiam  quam  verbum  tradi- 
tum,  sed  tamen  vereor,  ut  illa  mutatione  res  expedita 
sit  neque  mihi  persuadere  possum  virum  clarissimum 
genuinam  repperisse  lectionem.  Manet  enim  scrupu- 
lus,  qui  etiam  in  verbis  traditis  nos  offendit.  Eumol- 
pum  esse  poetam  probe  sciunt  ii,  t^ui  lapides  mittunt 
et  insuper  apparet  ex  eius  fuga.  Quare  igitur  non 
scriptum  est  „ne  me  quoque  poetam  putarent"  vel 
eiusmodi  aliquid?  Quid  timere  debet  Encolpius?  Scili- 
cet   ne  amljulantes   animadvertant   aliquam   ipsi  cum 

Eumolpo  intercedere  rationeni.  Xam ,  si  illud  intelle- 
gunt,  pcriculum  est,  ne  item  eorum  iram  et  odium 
experiatur.  Hoc  igitur  ei  cavendum  est  ne  quid  poeta 
f ugiens  faciat ,  unde  appareat ,  inter  eos  aliquod  esse 
vinculum.  Quam  sententiam  verbis  traditis  levi  muta- 
tione  dare  possumus.  Etenim  si  vocis  „poetam"  ulti- 
mam  litteram  delemus ,  nascitur  sententia ,  quam  volo. 
In  hunc  modum  contextu  constituto  simul  verba , 
quae  auctor  noster  subiungit  eis,  de  quibus  nunc 
agimus,  melius  coniungi  videntur  cum  eis,  quae 
praecedunt. 


Ad  cap.  XC  (pa<>\  ()2)  vers  2. 

„immo  quotifs  theatrum  ut  recitarem  aliquid, 
intravi,  hac  me  adventicia  excipere  frequentia  solet." 
Sunt  verba  Eumolpi  respondentis  ad  exprobrationes 
Encolpii  Hic  enim,  postquam  in  tutum  se  recepit, 
conquestus  erat  morbum  comitis  sui  „saepius  poetice 
c[uam  humane  lofjuentis."  Ipse  poeta  multo  minus 
commovetur  iniuriis,  quibus  obnoxii  fuerunt,  iam 
assuefactus  est  tali  contumeliae,  idque  adeo,  ut  eam 
conferat  cum  cibo  cotidiano,  quod  cum  ex  nostro 
loco  tum  ex  eis  verbis  quae  sequuntur,  pro  certo 
colligere  possumus.  Quae  cum  ita  sint,  quivis,  puto, 
niihi  assentietur  dicenti  ad  vocem  „adventicia'' mente 

supplencluni  esse  vocabulum  t[uod  est  „cena.'"  Verum 
f[uidnam  obstat,  quominus  eam  vocem  etiam  in  con- 
textum  recipiamus?  Frustra  enim  quaesivi  alios  locos, 
qui  eandem  praestent  omissionem.  Nullo  negotio 
intelligitur,  si  recte  disputasse  videbor,  eam  vocem 
in  contextum  esse  inserendam  post  verbum ,  quod 
est  „me." 


A(l  cap.  XCI  vers  25. 

In  I)abieo  Encolpius  Gitona  repperit  et  cum  eo  in 
gratiam  rediit.  Una  in  liospitium  illius  pervolaverunt, 
ubi  duo  amantes  praeclusis  foribus  omnes  animi  sen- 
sus  expromunt  Postremo  Encolpius  haec  dicit:  „sed 
nihil  iam  queror,  nihil  iam  memini ,  si  bona  tide 
paenitentiam  emendas."  Paulum  dubito,  sitne  recte 
dictum  „poenitentiam  emendare."  Gredo  hic  desiderari 
sententiam ,  t(uam  habet  verbum  probandi ,  quapropter 
pro  „emendas"  legendum  censeo  „commendas."  Non 
emendanda,  i.  e.  corrigenda,  mendis  purganda  paeni- 
tentia  mihi  videtur,  sed  commendanda,  i.e.  probanda. 
Si  vocem,  quae  est  „emendas"  servamus,  necessaria 
mihi  videtur  coniectura  quam  proposuit  Buechelerus, 
qui  in  locum  vocis  „paenitentiam"  substitui  vult 
„sententiam." 

A(l  cap.  XCIII  yers  28—82. 

ales  Phasiacis  petita  Coichis 
atque  Afrae  voliicres  placent  palato, 
([uod  non  sunt  faciles:  at  albus  anser 
et  pictis  anas  renovata  pennis 
plebeium  sapit  e.  ((.  s. 

In  lioc  carmine  ordo  sententiarum  C(uae  sit  sponte 
apparet.  Facilia  et  vulgaria  spernuntur,  longe  petita 
et  difhcilia  in  pretio  sunt  sive  ut  ipsius  scriptoris 
verbis  utamur  „quicquid  quaeritur,  optimum  videtur.'" 
Versus  quartus  huius  poematii ,  ex  versibus  Phalaeciis 
sive  hendecasyllabis  constantis,  manifesto  vitio  labo- 
rat,  metrum  enim  claudicat.  Buechelerus  in  calce 
paginae  ad  liunc  versum  annotat  „metro  convenit 
aemulata."  Sed  nihil,  opinor,  vetat  nos  cnm  Bur- 
manno  scribere  „enovata'''  aut,  quod  mihi  quidem 
multo  etiam  probabilius  videtur,  „enotata"?  Haec 
duo  verba  optime  concinunt  cum  genere  dicendi 
Petroniano  et  metro  conveniunt,  et  multo  minus 
recedunt  a  verbo  tradito  quam  vocabulum,  a  Bueche- 
lero  propositum. 

A(l  cap.  Xm   yers  21. 

„Vide ,  quam  non  conveniat  his  moribus."  Eumolpus 
praesente  Encolpio  foi-mam  Oitonis  sumrais  laudibus 
extulit.  ,,0  felicem"  exclamavit  ,,matrem  tuam,  quae 
te  talem  peperit  (fortasse  „pepererit"),  macte  virtute 
esto"  et  alia  eiusdemmodi.  Eae  laudes  Encolpii  invi- 
dium  excitaverunt.  Non  fugit  hoc  Gitona  et  veritus 
ne  ira  domini  in  se  effunderetur,  quasi  aquam  peteret, 
cellam  rehquit.  Deinde  Encolpius  Eumolpum  his  ver- 
bis  alloquitur:  „Eumolpe,  iam  malo  vel  carminibus 
loquaris ,  quam  eiusmodi  tibi  vota  proponas.  et  ego 
iracundus  sum ,  et  tu  libididosus:  vide  quam  non 
conveniat  his  moribus.  puta  igitur  me  furiosum  esse, 
cede  insaniae,  id  est  ocius  foras  exi."  Totum  hunc 
locum  exscripsi  quo  magis  perspicuum  esset  Encol- 
pium  oratione  sua  id  agere  ut  ostendat  mores  suos 
tantopere  discrepare  a  moribus  Eumolpi,  ut  ille,  si 
sapiat,  quantocius  discedat.  Quod  si  constat,  nonne 
praestare  videtur  verba ,  quae  attuli,  in  hunc  modum 
mutare  „vide  quam  non  convenias  his  moribus"? 
Tradita  lectio  quem  praebeat  sensum  non  video ,  at 
quam  ego  propono  contextui  est  aptissima  et  lenissima 
restituitur  emendatione. 

A(l  cap.  XCIV  (\mg.  65)  vers  8. 

„Ru(iis  enim  novacula  et  in  boc  retusa ,  ut  pueris 
discentibus  audaciain  tonsoris  daret,  instruxerat  tbe- 
cam."  Ipsa  baec  verba  sufficiunt  ad  recte  intellegenda 
quae  ad  bunc  locum  pertinentia  in  medium  prolaturus 
sum.  Ingenue  fateor  me  banc  sententiam  non  intelle- 
gere  et  vereor  ut  sic  unquam  quisquam  Latine  sit 
locutus.  Quomodo  enim  novacula  tbecam  instruere 
potest?  Sed  non  credo  scriptorem  nostrum  boc  dicere 
voluisse.  Immo  Euraolpi  mercennarius  tbecam  in- 
struxerat  cum  aliis  rebus  tum  liac  singulari  novacula. 
Opportune  lit  ut  una  litterula  deleta  liic  locus  in  inte- 
grum  restitui  possit.  Legas  quaeso  „rudis"  ut  omnia 
recte  procedant. 

Et  baec  quidera  im  praesentia  sufbciant.  Meum 
enim  facio  fabularum  poetae  illud : 

Supersunt  raibi  quae  scribara  sed  parco  sciens. 


T  H  E  S  E  S. 


THE8ES. 


Petronius  anctor  satirarum  non  est  idem  atqne 
C.  Petronius,  qui  Neroni  inter  paucos  familiarium 
adsumptus  est  elegantiae  arhiter  (Tae.  Ann.  XVT,  18). 


II. 


Structura  libri  Petroniani  c[uodammodo  conferenda 
est  cum  dispositione  fictarum  fabularum ,  quibus 
Hispani  ineunte  saeculo  XXVII  excellebant  et  quas 
imitatur  in  literis  Belgicis  Nicolaus  Heinsius  in  libro 
suo,  qui  inscribitur  „de  vermakelijke  Avonturier". 

III. 


Errant  qui  putont  in  satiris  Petronii  iram  Priapi 
esse  vinculum  ((uo  variae  res  ^estae  inter  se  conec- 
tantur. 


IV. 


Satirae    Petronianae    nihil    aliud    spectant    nisi    ut 
animos  legentium   delectent. 


V. 


Falsa  est  opinio  eorum  ,  qui  putent  Petronium  satiris 
scribendis  (Jdysseam  ludicram  componere  voluisse.     - 


VI. 


'Sen.  Apol.  c.  9. 

„Tandem   lovi  venit  in  inentem ,  privatis  intra 
curiam    morantibus    sententiam    dicere,   nec    dis- 
putare.'" 
Legendum    i)uto    „nec  sententiam  dicere  licere  nec 
disputare". 

VII. 


Vir  clarissimus  Mommsen  (Rom.  Gesch.  I  pa^.  604) 
errat  cum  dicit  piignam  Cannensem  factam  esse  in 
ripa  shiistra  fluminis  Aufidi. 


VIII. 

Tac.  Ann.  XI  c.  3. 

„hortantibus  dehinc  quibusdam  inediam  et  lenem 
exitum ,  remittere  beneficium  Asiaticus  ait." 
Fortasse  pro  „et"  legendum  „ut." 


IX. 


Hor.  Epist.  I ;  7 ,  35. 

„Nec    somnum    plebis    laudo    satur    altilium"    Pro 
„somnum"  lege  „cenam". 


X. 


Tac.  Ann.  XIII  c.  38. 

„ideo  artum  inde  numerum  finii-i  et  liinc  maio- 
rem  offerri ,  ut  dohis  pararetur". 
Fortasse  leoendum  „ut  dolus  lateret". 

XI. 


Sen.  de  ira  I,  6. 

„non  aliqiiando  castigatio  necessaria  est?  quidni  ? 
sed  haec  sincera,  cum  ratione." 
Legas  pro  „sincera"  „sine  ira  " 


XII. 


Sen.  de  consol.  VI,  3. 

„at  ille  vel  in  naufragio  landandus  quem  obruit 
mare  navem  tenentem  et  oljnixum". 
Pro  „navem"  legas  „clavum". 


XIII. 

Verg.  Aen.  IV,  375. 

„amissam  classem,  socios  a  morte  reduxi", 
Pro  „amissam"  restituendum  „ambustam". 


XV. 


Verg.  Aen.  IV,   11. 

„quem  sese  ore  ferens,  quam  forti  pectore  et  arrais" 
Pro  „quam"  malim  „quem". 

XV. 

Pliit.  Pericles  c.  8.  6: 

,,ob  yuQ  iaelvovg  ccvioug  oQOjf^iev,  uAJlcc  rcclg  iaf,icctg 
clg  tyovot  y.cci  lolg  ccyccd-olg  u  TiccQiyovoiv  ud-ccvchovg 
tlvcci   leHfiaiQOf^e&cc.    zccvi'   oiv   vjidQyeiv  x.  i.  X. 

Pro  „o()"  legendum  piito  „ouf36"  et  pro  „T«t5z:"  ^jau?'". 

XVI. 
Herod.  III  69. 

„£1^    .TeQiiQonfi    yccQ    (5>;    ccl    yvvcctxeg    (poiieovoi    loloi 
UeQajiGi.^^ 
Pro  ^.^ioloi  TleQaijGt'"  legendum  censeo  „7to  IIeQaiy\ 

XVII. 

Demosth.   JieQl  Tyg  eiQriV)ji  (V).   3. 

„x«l   Tcc  jiQoeiiA,eva  aoxd-t^Geicci 
Pro  ^^aojd-tjoeiai''''  restituendum  videtur  .,.^ccvccaoid-i]aeiai\ 

XVIII. 
Demosth.  vsieQ  fPoQfAicovog  (XXXVI).  6. 

e't'Aeio     i^iuZXov     uviov    ibv    TlaQiojvcc    yQ)'iai}p'    eyeiv 
TOVTOxv  Tojv  yQT]f,idi0Jv  y  Tovg  ccA^ovg  yQtjaiccg.' 
Ultima  vox  delenda  est. 

XIX. 

Plato,  Protag.  320  A. 

^^K^Eiviav,  ibv  'AX"/Ci^iti6ov  Tovrovt  vnoiiSQOv  d6eX(p6v. 
sjTiTQOJieuoyv  6  avibg  olnog  dvijQ  HeQixArjg,  6e6td)g 
neQl  aviov  firj  ^iacpd-aQfj  6r/  vnb  'AJ,Hi^id6ov,  djioojid- 
oag  djib  loviov,  xara&efi^evog  iv  'AQlcpQOvog  enai6eve. 

Pro   ^.^enai^eve'''  legamiis  velim   .,.,enat,6eveio" . 


XX. 

Plato,  Protag.  ibidem. 

„;<«?     nQiv    e'§    fiPjvag    yeyovevai.^    dne6o)X£    lovico    ovn 
E^/^oiv  6n   /Qi'joaiTO   avTO).^^ 

Noii  assentior  v.  d.  Wakren,  verba  ,.,dne6ojHe  tovtco'' 
ita  explicanti,  ut  Pertcles  Alcibiadi  puerum  redclat. 

XXI. 

Isocrat.  Aegin.  2.5. 

„«?  nAeov  d-aTeQov  enoirjoav.^^ 
•Haec  verba  non  sunt  interpretanda  ut  v.  d  Punt 
(vier  pleidooien  van  Isoceates  p.  74)  vult,  ita  in  pa- 
trium  sermonem  ea  vertens:  „die  aan  den  anderen 
kant  overdreven".  Immo  hoc  modo  sunt  transferenda : 
„die  eerder  het  omgekeerde  dedon.'" 

XXII. 
Xen.  Hell.  II,  3,  26: 

Legendum   puto    ^^ivavilov   6via   ifj   6AiyaQ/ia\ 

XXIII. 

Eur.  Herc.  Fur.  1094. 

„l6ov,   li  deG/.iolg   vaug  ojiojg  coQf^iG/Aevos  f]fA,ai.^ 

Restituas  velim  ^coQ/iiGf^ivr].'''' 

XXIV. 

Eur.  fragm.  1064. 

„o(7i<g  de  Tavifi   ifj   vooco  gvvcov  dviiQ 

fied-jj  xaQciGGei   xal  yaAijvi^ei   cpQiva   . 
Pro  ^iaQccGGei'''  legendum  puto  ^.,fiaMGGei\ 

XXV. 

Ev.  Lucae  c.  16.  8. 

xal     ejTi]veGev    6    xvQiog    xbv     oiHOvofiov    liig    dbixiag 
oii   cpQOvifiog  isToirjGev. 
Legendum  censeo:  „xal  emiveoav  [6  ;«u()<Oi,-]  e.  q.  s."  scil. 
ol  vlol  Tov  alcovog  tovzov. 

XXVI. 

Ev.  Lucae  c.  16  9 — 19  transponantur  post  31. 

